slobodan, Author at Televizija K3 - Page 385 of 519\nDodik: Multiprioritet izgradnja …\nBy slobodan on Juli 31, 2017 Sex i ljubav, Magazin\nPonekad treba da prođe dosta vremena da bismo napokon shvatili šta želimo od ljubavi i kakvi su oblici ponašanja u vezi prihvatljivi, a na kakve odmah treba da reagujemo. Ovo su ljubavne lekcije koje žene kasno nauče. Ne govori “da” ako zapravo želiš da kažeš “ne” U ljubavnim vezama često pravimo istu grešku – pretvaramo […]\nTehnologija u službi dobrog sna\nBy slobodan on Juli 31, 2017 Magazin, IT\nNovo istraživanje, čiji rezultati su objavljeni ove sedmice u časopisu “Brain”, sugerišu da nedostatak kvalitetnog sna povećava rizik od Alchajmerove bolesti. Podaci Centra za kontrolu bolesti ukazuju na to da više od 30 odsto Amerikanaca ne spava dovoljno. Međutim, spas za nesanicu je u novoj grani u industriji visoke tehnologije koja ljudima obećava dobar san. […]\nNovim putem u rješavanje kosovskog pitanja\nBy slobodan on Juli 31, 2017 Novosti, Region\nPredsjednik Srbije Aleksandar Vučić rekao je da želi u vezi sa Kosovom i Metohijom da krene novim putem i poručio da, iako Srbi za to još nisu spremni, neće popuštati. On je istakao da bi bilo bolje danas pronaći rješenje nego za stotinu godina, jer se konflikt jednom mora riješiti, a Srbija je spremna na […]\nVašington odlučuje o diplomatama koje odlaze\nBy slobodan on Juli 31, 2017 Novosti, Svijet\nPortparol Kremlja Dmitrij Peskov izjavio je danas da je na Vašingtonu da odluči koje će diplomate poslati kući nakon što je Rusija zatražila da broj osoblja bude smanjen za 775, kao odgovor na američke sankcije. Peskov je rekao da među tih 775 osoba mogu biti ruski državljani koji rade za Ambasadu SAD i američke diplomate. […]\nRegistrovano šest slučajeva kršenja primirja\nPripadnici ruske vojske registrovali su šest slučajeva kršenja prekida vatre u području pokrajina Damask i Latakija u Siriji tokom posljednja 24 časa, saopšteno je iz ruskog Ministarstva odbrane. Ruski predstavnici u rusko-turskoj komisiji za primirje u Siriji prijavili su šest slučajeva kršenja primirja, dok turski predstavnici tvrde da se dogodilo još pet slučajeva, i to […]\nBy slobodan on Juli 31, 2017 Novosti, Tema dana\nPoslanik SNSD-a u Predstavničkom domu Parlamentarne skupštine BiH Nikola Špirić obavijestio je Kolegijum ovog doma da podnosi neopozivu ostavku na članstvo u Komisiji za spoljnu trgovinu i carine. “Shodno zaključku Izvršnog komiteta SNSD-a da se podnese ostavka u svim komisijama i odborima oba doma Parlamentarne skupštine, ja sam putem Kluba poslanika poslao danas obavještenje kolegijumu […]\nOdgovori na upitnik EK do oktobra\nBiH će sve obaveze koje se odnose na popunjavanje Upitnika Evropske komisije završiti do septembra ili oktobra ukoliko ne bude političkih opstrukcija koje su postojale prethodna četiri mjeseca, izjavio je danas u Sarajevu predsjedavajući Savjeta ministara BiH Denis Zvizdić. “Da je Vlada Republike Srpske dostavila odgovore na vrijeme, Upitnik BiH bi već prije tri mjeseca […]\nVučić: Poziv na dijalog nije i priznanje Kosova\nPredsjednik Srbije Aleksandar Vučić rekao je da poziv na dijalog o Kosovu i Metohiji nije već gotovo rješenje ili priznavanje nezavisnosti Kosova. “To je samo poziv na razgovor i ni sa kakvim predlogom nisam izašao, niti ću da izlazim dok ne čujemo kompletno stavove celokupnog društva i svih političkih faktora i drugih”, rekao je Vučić […]\nPočela manifestavija ”Mala Evropa – slavimo različitosti”\nBy slobodan on Juli 29, 2017 Novosti, Društvo\nObilježavanjem manifestacije ”Mala Evropa – slavimo različitosti”, koja predstavlja sliku kvalitetnog suživota više različitih naroda na istom prostoru i koja čuva njihovu kulturu i običaje, Prnjavor je nastavio tradiciju obilježavanja dana posvećenog nacionalnim Manjinama koji žive na ovom području. Osnovni ciljovog manifestacije jeste promocija tradicije, kulture, jezika i običaja nacionalnih manjina opštine Prnjavor, te ljepote […]\nNa 9. redovnoj sjednici SO Brod imenovan zamjenik načelnika opštine\nBy slobodan on Juli 27, 2017 Novosti, Društvo\nNa dnevnom redu današnje sjednice SO Brod našlo se 20 tačaka, među kojima je i prijedlog rješenja o izboru zamjenika načelnika opštine. Načelnik opštine, Ilija Jovičić, dao je prijedlog da ovu funkciju obavlja Goran Garačić, koji je i u prošlom sazivu obavljao ovu funkciju, a do sada bio savjetnik načelnika opštine, što su odbornici kroz […]\n« Prethodna 1 … 383 384 385 386 387 … 519 Sljedeća »


Meštani Dragočaja strepe od predstojećih kiša zbog kojih se izlije rečica Dragočajka i poplavi ulaz u lokalnu ambulantu koja i onako ubrzano propada. Ambulanta porodične medicine u Dragočaju u novi objekat je preseljena pre desetak godina, ali njegova unutrašnjost izgleda kao da je duplo stariji.\nIspucali zidovi i plafon, propali podovi, te vlaga u ćoškovima, delimično su sanirani, okrečeni i zakrpljeni.\nMeštani kažu da, kada padnu obilnije kiše, ulaz u ambulantu bude poplavljen, izliju se i fekalije iz obližnje septičke jame, te se ne može prići ulazu.\nMeštanin Branko T. kaže da, uprkos lošim uslovima u kojima timovi porodične medicine rade, veoma je zadovoljan uslugom lekara i medicinskog osoblja.\nU ambulanti u Dragočaju se leči 4.130 pacijenata, kod tri tima porodične medicine.\n- Bilo bi šteta da zbog objekta koji propada lekari ne mogu raditi svoj posao ili da nadležni razmišljaju o zatvaranju, kao što je slučaj u nekim drugim mesnim zajednicama. Ipak, čini mi se da će uskoro morati tražiti drugo rešenje – rekao je ovaj meštanin.\nDom zdravlja ima dve ambulante i prostoriju za intervencije, a soba gde lekari i osoblje odmaraju u vreme pauze, ujedno je i prijemni šalter za pacijente. Skoro sve prostorije su u lošem stanju, a Domu zdravlja pojašnjavaju da je problem definitvno nastao zbog rečice Dragočajke, na čijoj samoj obali se nalazi ambulanta.\nVoda već godinama postepeno osipa obalu, zbog čega je ugrožena i ambulanta.\n- Pojavile su se pukotine na malteru, došlo je do ulegnuća poda i pojave vlage na zidovima, zbog čega trenutno vršimo sanaciju poda i krečenje zidova – rekli su u Domu zdravlja, te istakli da su svi njihovi objekti noovizgrađeni ili sanirani, izuzev ambulante Petrićevac.\nProblem ne bi nastao da je objekat ambulante u Dragočaju građen po propisima, smatra predsendik Saveta ove mesne zajednice, Slavenko Tadić.\n- Da je objekat kvalitetno zidan ne bi se desilo da već posle deset godina propadne pod, pojave se udubljenja ili da se na plafonu pojavi voda zbog vlage ili prokišnjavanja. Usluge ambulante koriste meštani Dragočaja, Ramića i Barlovaca, reč je o više od 4.000 ljudi, pa očekujemo da nadležni nađu trajno rešenje – izjavio je Tadić.\nDodaje da meštani traže da se u Dragočaju otvori i laboratorija, što je gotovo nemoguće u sadašnjim uslovima.\nKako da trajno reše smeštaj ambulante u ovom naselju razmatrali su i odbornici Skupštine grada, na jednoj od proteklih sednica.\nObjavili su i nalaz inspektora koji je još pre četiri godine ustanovio da se tlo sleže i objekat urušava zbog reke.\nV.d. načelnika Odeljenja za inspekcijske poslove, Janko Kecman, rekao je da za uređenje korita Dragočajke treba mnogo novca, te da Grad radi na tome. Istakao je i da ova reka veću štetu pravi na samom ušću u Vrbas.\nSlavenko Tadić kaže da je ambulanta u naselju nekada bila u objektu preko puta sadašnjeg, ali je i on u lošem stanju.\nI njegovo dvorište bude poplavljeno za vreme kiša, ali meštani ipak traže od Grada da im bude dat na korišćenje, iako su svesni da neće biti uslovan sve dok se ne reši pitanje plavljenja Dragočajke.\nKao rešenje za ambulantu nezvanično se spominje i preseljenje u objekat Društvenog doma, koji je u samom centru naselja i daleko od reke i plavljenja.


Buongiorno Italia: Juve, najlepši u Evropi! Umetnost odbrane i Alegri perfekcionista\nItalijanska štampa i dalje obasipa pohvalama klub iz Torina posle plasmana u polufinale Lige šampiona\nItalijanska sportska štampa nastavlja da obasipa hvalospevima Juventus, a posebno trenera Maksa Alegrija koji od svih dobija pohvale osim od Ariga Sakija koji ga i dalje kritikuje za “ziheraški fudbal”. Međutim, taj “ziheraški pristup” Fabio Kapelo definiše kao dokaz veličine Alegrija koji je svojim radom od Juvea napravio tim sa velikim “T” i doveo ga do perfekcije po pitanju pragmatičnosti.\nKorijere piše da je Roma izabrala Emerija za novog trenera i da sada sve zavisi od PSŽ-a da li će raskinuti ugovor sa Baskijcem, Gazeta navodi da u Trigorijij sve ozbiljnije razmišljaju i o Blanu, takođe bivšem treneru PSŽ-a. Tutosport pak podržava Sinišu Mihajlovića u zahtevima da mu predsednik Torina Urbano Kairo dovede adekvatna pojačanja za povratak Toroa u Evropu,\n“Recept za Alegrijevu trostruku krnu: Makster šef” poigrala se Gazeta sa nadimkom Masimilijana Alegrija i vrlo popularnim rijaliti šouom u Italiji o kuvarima šegrtima “Masteršef”. “Upravljač, transformator, perfekcionist: to su sastojci trenera koji je stigao na krov Evrope a Marota ga je potvrdio na klupi Juvea i za sledeće sezone”, veze pohvale Gazeta na račun Alegrija i prenosi vest da je generalni direktor obznanio da će Alegri predvoditi Staru damu i u sledećoj sezoni.\nU autorskom tekstu Bepea Bergomija pod naslovom “Najbolja odbrana decenije”se hvali sada već legendarna formacijska linija BBC( Barzagli, Bonucci i Chiellini) plus Bufon, koja je u ovoj sezoni primila samo dva gola u Ligi šampiona i izašla kao apsolutni pobednik u sudaru sa trojkom Mesi- Nejma- Suarez.\nNa račun Alegrija stižu pohvale i od Fabija Kapela:”Blagoslov don Fabija: Juve je veliki jer je pragmatičan u igri a to je zasluga Alegrija”. Kapelo je rekao da je Juve tim sa velikim “T” jer zna da se prilagodi svakoj situaciji, svakom protivniku:”Odmah se vidi ravnoteža i postojanost tima koji su rezultat rada i studiranja do najsitnijih detalja Alegrija”.\nGazeta posvećuje deo naslovne i planovima novog Milana:”Napadački potezi, Suso sređen, zatim dolazi top igrač. San je Obemejang”. U teksu na unutrašnjim stranama se kaže da je dogovor blizu za produžetak ugovora sa Špancem a da će Rosoneri ako ne uspeju da dovedu centarfora Borusije Dortmund pokušati da dovedu jednog od dvojice golgetera Reala, Moratu ili Benzemu.\n“Roma Emeri!”, dominira naslov sa fotografijom baskijskog stručnjaka prvom stranom Korijerea. Prema informacijama rimskog dnenvika novi sportski direktor Đalorosih Monči je već sve dogovorio sa trenerom PSŽ-a. “Postignut je sporazum da se potpiše ugovor na tri godine, kao i finansijski detalji pod uslovom da Emeri napusti PSŽ. Za ovaj transfer je presudan specijalni odnos između novog sportskog direktora Rome koji će doći u Večni grad sledeće nedelje i bivšeg trenera Sevilje”, piše Korijere. List navodi da u slučaju da PSŽ ne pusti Emerija, alternative su Euzebio Di Frančesko i u poslednjim satima je sve ozbiljniji kandidat Loran Blan.\nKakva želja za Lacijom: lov na karte za finale Kupa Italije”, svedoči Korijere o interesovanju koje nije bilo odavno tako veliko za jednu utakmicu Nebeskoplavih kao za meč sa Juventusom u završnoj utakmici najmasovnijeg klupskog takmičenja u Italiji.\nU dnu strane Korijere obajvljuje priče o dvojici trenera: Klaudiju Ranijeriju i Filipu Inzagiju. “ Spreman sam da se vratim na klupu, ali želim klub koji ima ozbiljan projekat”, izjvaio je bivši trener Lestera koji je Lisicama doneo istorijsku titulu prvaka Engleske. Ranijeri je precizirao da bi iz poštovanja prema Romi, i činjenici da je on Rimljanin i navijač Rome od dečačkih dana, rekao ne samo Laciju.\n“Inzagi. Pobeđivati u Veneciji je najlepše”, rekao je trener tima iz Lagune koji je prošle nedelje obezdedio povratak u Seriju B. U tekstu se kaže da klub ima velike ambicije i da je za dve godine prešao put od četvrte do druge lige i da je san da se sledeće godine vrate u Seriju A. Vlasnik kluba Džo Takopina je obećao i izgradnju stadiona koji će biti remek- delo, dostojan grada muzeja na otvorenom koji godišnje poseti preko 15 miliona ljudi.\n“Najlepši u Evropi”, naslov je iznad selfi fotografije fudbalera Juventusa na večeri posle meča sa Barselonom. U podnaslovu se kaže da niko ne želi da dobije Juventus na žrebu a da se Bjankoneri nikoga ne plaše. “Organizacija, kohezija, snaga i kvalitet: Alegrijev tim je pravi dragulj”, konstatuje torinski dnevnik, Istovremeno se prenose i izjave trenera, fudbalera i čelnika Barse koji su se listom složili da je Juve najveći favorit da osvoji Ligu šampiona:”Imaju sve elemente da postanu šampioni”.\n“Mihajlović zaslužuje veliki Toro”, naslov je analize Tutosporta o stanju u Torinu na završetku sezone i u periodu kada se već prave planovi za budućnost. List stoji u potpunosti na strani srpskog stručnjaka i podržava ga u njegovim zahtevima da mu predsednik kluba Urbano Kairo stavi na raspolaganje tim s kojim bi mogao u sledećoj godini da vrati Torino u Evropu. Torinski dnevnik piše da Mihjlović želi da ostane na klupi Granata ali pod uslovom da mu dovedu adekvatna pojačanja.\nU dnu strane Tutosport piše i da će danas predsednik Fudbalskog saveza Italije Karlo Tavekjo postati i prinudni upravnik Zajednice prvoligaša pošto se timovi Serije A nisu dogovorili oko imena predsednika Zajednice,niti oko raspodele novca od televizijskih prava. Kao i obično formirale su se dve grupe: na jednoj strani su veliki i bogati klubovi, na drugoj mali, srednji i uslovno rečeno siromašni članovi Serije A, predvođeni Klaudijom Lotitom.\nNikola Nikolic pre 11 meseci\nNe mogu da verujem da neko osporava ovakvu odbranu juventusa, oni su cak mogli da daju barem 2 gola barsi u drugom mecu iz te odbrane, ne razumem, ovako se osvajaju trofeji, pa da je bitan napad onda zasta ce ti golman i stoperi?? Svi na kraju pamte trofeje!\nIdemo Juve,vreme je da se osvoji LS!!!


Ko je 'glavna zver' srpskoga fudbala? - Sportske.net\nKo je 'glavna zver' srpskoga fudbala?\nDa li je to čovek koji je prvi na udaru javnosti, predsednik kuće fudbala Tomislav Karadžić, ili neko drugi?\nNova godina pravo je vreme za sumiranje utisaka i u srpskome fudbalu.\nU jednom opširnom i zanimljivom intervjuu koji je dao za 'Novosti', Tomislav Karažić je bez ustezanja govorio o stanju u srpskom fudbalu, o domaćoj ligi, o reprezentaciji, o sebi...\nJedan detalj koji se izdvojio tiče se toga ko u stvari vuče konce u srpskom fudbalu.\nIako je uvek prvi na udaru javnosti, Tomislav Karadžić ističe da javnost ima pogrešan stav i mišljenje. Štaviše, dodaje da sve uvreženije mišljenje o moći Zvezdana Terzića kao ličnosti koja je isplivala u prvi plan, takođe nije tačno.\nDakle, ko je 'zver'?\n"Zvezdan Terzić je za mene samo jedan od 16 generalnih sekretara srpskih klubova u Superligi. Ubeđen sam da on nema moć kakvu ima Slaviša Kokeza, koji je trenutno glavna 'zver' u srpskom fudbalu.", rekao je Tomislav Karadžić.\nSvoje mišljenje o politici i sportu je jasno izneo.\n"Politika i političari se previše mešaju u rad Fudbalskog saveza Srbije.", smatra Karadžić, napominje da taj stav ne krije.\n"Za mene je dovoljno da Platini i UEFA to znaju i dovoljno dobro vide sve. Videćemo možda uskoro i njihovu reakciju na to.", rekao je Karažić.\nPredsednika i Premijera Srbije to toliko i ne zanima, tvrdi Tole.\n"Mnogo veći problem je što je osnovno zanimanje onih oko njih da sebe zovu njihovim prijateljima. To su isti oni ljudi koji, najblaže rečeno, utiču na delegate različitih fudbalskih organizacija u Srbiji. Glavna stvar u fudbalskoj Srbiji danas je kako što više napasti Toleta Karadžića. Pa, šta će oni kada ja odem sa mesta predsednika, koga će onda da napadaju?", rekao je Karadžić.


Nastavak radova na izgradnji kanalizacione mreže u naselju Bair – VAmedia – info portal\n15/11/2019 15/11/2019 Нема коментара на Nastavak radova na izgradnji kanalizacione mreže u naselju Bair\nRadovi na izgradnji kanalizacione mreže se realizuju u okviru projekta „Živeti zajedno – Izgradnja kanalizacione mreže u romskom naselju Bair u Valjevu“. Projekat se realizuje u okviru Programa podrške Evropske unije razvoju opština – EU PRO, koji finansira Evropska unija, a sprovodi UNOPS u partnerstvu sa Vladom Republike Srbije. Nosilac projekta je Grad Valjevo, a partner na projektu je JKP „Vodovod“ Valjevo. Ukupna vrednost projekta iznosi 234.310 evra, od čega je vrednost donacije Evropske unije 150.000 evra, a sufinansiranje grada Valjeva iznosi 84.310 evra.\nGrad, Naslovne vesti Bair, kanalizacija, nastavak, projekat, radovi, UNOPS


Skeptični prema Nikoliću - Politika - Dnevni list Danas\nPočetna » Politika » Skeptični prema Nikoliću\nReagovanja u Prištini\nSrbija se nakon izborne pobede Tomislava Nikolića vraća staroj politici prema Kosovu, ocenjuju mediji u Prištini.\n0Piše: P. D. 21. maja 2012. 19.17\nDnevnik Koha ditore ističe da se „u Srbiji dogodio politički zemljotres“ i prenosi izjave Nikolića u izbornoj kampanji da, ukoliko dođe na vlast, neće priznati sporazume koji su u dijalogu Beograda i Prištine „postignuti na štetu Srbije“.\nList Zeri navodi da je Nikolić iznenadio pobedom na predsedničkim izborima. U uvodniku, taj dnevnik ističe da treba sačekati i videti hoće li Nikolić „održati obećanje da neće priznati sporazume“ koje je Beograd postigao s Prištinom.\nDnevnik Ekspres komentariše da, kada je u pitanju odnos prema Kosovu, nema razlike između Tadića i Nikolića.\nKabinet predsednice Kosova Atifete Jahjaga pozvao je juče Tomislava Nikolića da „učini ono što njegovi prethodnici nisu – da nađe hrabrosti i da preduzme korake za uspostavljanje dobrih i miroljubivih odnosa sa Kosovom“.


Počinje kampanja „Upiši Filološki“ - Bilbord Magazine\nU petak, 7. maja 2021. godine, najveći fakultet u Srbiji, Filološki Fakultet Univerziteta u Beogradu, predstaviće se svim zainteresovanim srednjoškolcima u zemlji i regionu, onlajn prenosom programa uživo iz najstarije srpske gimnazije u Sremskim Karlovcima.\nProgram počinje u 12.45, informacijama o studijama na Filološkom fakultetu u Beogradu, o prijemnom ispitu i o upisu na osnovne studije ovog leta i jeseni. Nakon toga, učenici Karlovačke gimnazije dobiće priliku da uživo pitaju sve što ih zanima, dok oni koji program prate preko Zoom-a, pitanja mogu postavljati putem četa.\nFilološki fakultet u Beogradu zahvaliće se Karlovačkoj gimnaziji na gostoprimstvu donacijom preko 50 knjiga – vlastitih izdanja, publikacija čiju su autori njegovi profesori i drugih naslova koji mogu biti korisni učenicima najstarije srpske gimnazije. Takođe, u planu su donacije i za niz drugih gimnazija u Srbiji, kao i za srodne fakultete u Srbiji i okruženju.\nPodstaknut izazovima, ali i mogućnostima koje je donela aktuelna pandemija, kao i željom da svoju zaista jedinstveno bogatu i raznovrsnu ponudu predstavi što većem broju mladih ljudi u Srbiji i okruženju, Filološki Fakultet u Beogradu započeo je početkom aprila informativnu kampanju #upišifiloloski na društvenim mrežama Facebook, Instagram i Youtube, kao i posebne programe virtualnih Dana otvorenih vrata, koji se održavaju svake nedelje putem aplikacije Zoom.\nZa više informacija o aktivnostima Filološkog fakulteta u Beogradu, posetite sajt: www.fil.bg.ac.rs


Sa koliko godina postajemo prestari za izlaske?\nM. D. 14. jula 2017. 16:41\nPromovišući svoje elektronske uređaje, britanska kompanija Currys PC World sprovela je anketu na 5000 ispitanika kako bi proverili koliko je moderna tehnologija uticala na to da večernje izlaske zamenimo ostajanjem kod kuće.\nPokazalo se da većina Britanaca nakon 31. godine prestaje da izlazi po klubovima. Gotovo polovina ispitanika (46 posto) preferira da ostane u udobnosti svog doma, a čak 30 posto njih savršeno veče zamišlja provedenom pred televizorom.\nVećina ispitanika navodi cenu kao važan faktor pri odluci i izlaske smatraju preskupim, a trećina njih jednostavno ne može da se nosi sa mamurlukom idućeg dana.\nAnketa je pokazala da se prestarima za izlaske smatraju osobe od 37 godina, a gotovo polovina ispitanika je zaključila da nema ničeg tragičnijeg od toga da osobe u četrdesetim i pedesetim godinama izlaze po klubovima.


Druga strana medalje… Srbija će zbog nemara izgubiti neverovatno talentovanog borca – U Klinchu\nPOčetna strana » Boks Izdvojeno Kik Boks Vesti\nDruga strana medalje… Srbija će zbog nemara izgubiti neverovatno talentovanog borca\nKoliko god mi to želeli, tražili, propagirali, politika je duboko ukorenjena u sport i to je veza koja nikada neće biti raskinuta… naročito u Srbiji. Primera je mnogo, svi ih znaju, nema potrebe ponovo pisati o tome.\nOno što je krajnje alarmantno je da sportisti, uglavnom, odlaze u inostranstvo i tamo zarađuju novac, koji ne mogu zaraditi u Srbiji. To je slučaj sa bokserima, kik bokserima, rvačima, džudistima, MMA borcima. Neretko su borci vezani za određene političke opcije i tada im je omogućeno da se nesmetano bave sportom. Kada nije tako, izostaje podrška, bez obzira na potencijal.\nPosle najnovijeg, veoma alarmantnog slučaja, neko bi morao da „stavi prst na čelo“. Jedna od najvećih nada srpskog borilačkog sporta, Uroš Čingelić, nalazi se na prekretnici. On sam ne može da odlučuje o svojoj karijeri, pa je to na sebe preuzeo njegov otac i trener, Zoran.\nNaime, Uroš je šampion Srbije u kik boksu, uspešan je i u boksu, ali nije „u radaru“ onima koji finansiraju uspešne borce i njihove klubove.\nPrema rečima Zorana Čingelića, iako Uroš važi za najboljeg sportistu Srbije, Kraljevo ga ne prepoznaje.\n„Uroš je i pored svakodnevnih treninga i takmičenja stiže da sve nauči u školi i odličan je đak. Vrednosti takve dece uglavnom prepoznaju ljudi u drugim državama, pa je izvesno zbog nebrige o mladima, da će i Uroš otići iz Srbije i tražiti bolje uslove i privilegije“, rekao je Čingelić.\nSedam prekida i jedan nokaut u trećem kolu Lige Beograda


Iranski zvaničnik: Niko ne svlači Irance u Srbiji\nVlasti u Teheranu odbacile kao neistinite tvrdnje da se nakon odluke Irana i Srbije o ukidanju viza sprovode temeljniji pretresi na aerodromima u te dve zemlje\nTakođe su odbačeni kao glasine i navodi o svlačenju odeće putnicima.\nPortparol iranskog Ministarstva spoljnih poslova Bahram Gasemi odbacio je tvrdnje da se srpska policija loše ophodi prema Irancima koji posećuju Beograd, prenela je novinska agencija MNA.\n"Ako postoji bilo kakav dokaz o uvredljivom ponašanju prema državljanima Irana na beogradskom aerodromu pozivamo Irance da nam (te dokaze) dostave", rekao je Gašemi u utorak u Teheranu na marginama seminara o terorizmu, ekstremizmu i regionalnoj bezbednosti u zapadnoj Aziji.\nIranski zvaničnik je podsetio na sporazum koji je postignut između Irana i Srbije o ukidanju viza za turiste te dve zemlje, ali je istakao da "mnoge osobe koje nisu državljani Irana žele da zloupotrebe tu mogućnost i pronađu utočište u evropskim zemljama".\nGasemi je odbacio tvrdnje da se nakon odluke Irana i Srbije o ukidanju viza sprovode temeljniji pretresi na aerodromima u te dve zemlje, a navode o svlačenju odeće posetilaca označio je kao "glasine" koje ne mogu biti istinite.\nDiplomata je dodao da vlasti Irana "naravno nisu ravnodušne" kada je u pitanju način ophođenja prema državljanima Irana u drugim državama, piše MNA.


NSinfo: Završena konferencija - pred utakmicu: Ostavke UO i optužbe u Voši - klub do Skupštine vodi Aleksandar Dunđerski\nUpravni odbor FK Vojvodina, na čelu sa predsednikom Vojislavom Gajićem, danas je podneo ostavku\ni zadužio generalnog sekretara kluba Božidara Beronju da u narednih osam dana zakaže novu izbornu sednicu klupske Skupštine.\nU pres sali stadiona “Karađorđe”, danas je održana konferencija za novinare koju je sazvao Upravni odbor FK Vojvodina, sa ciljem da obavesti javnost da je, nakon ishoda na sinoćnoj vanrednoj sednici Skupštine, odlučio da podnese ostavku i rukovođenje klubom prepusti nekom drugom.\nPredsednik FK Vojvodina Vojislav Gajić istakao je da je to logičan i najavljen epilog posle jučerašnje sednice Skupštine, na kojoj većina članova najvišeg klupskog tela nije glasala za usvajanje izmena i dopuna klupskog statuta koje je predložilo ovo rukovodstvo.\n- Danas smo održali vanrednu sednicu Upravnog odbora, na kojoj nije bio prisutan jedino Nenad Rončević, i posle epiloga jučerašnje vanredne sednice Skupštine, odlučili smo da je moralno da podnesemo neopozive ostavke. Samim tim, stekli su se uslovi za raspisivanje novih izbora za predsednika i druge organe kluba, te smo o tome već obavestili predsednika Skupštine Milana Davidova. Moja uloga je sada potpuno nebitna, ali želim da dam doprinos da se to na zakonit način odradi i da nakon toga, poželim sreću novom rukovodstvu. Ako nova uprava to bude želela, pomoći ćemo joj tako što ćemo joj izneti sve podatke iz perioda našeg rada i tako je uvesti u posao. Što se tiče knjigovodstva i pravnih stvari, klub je doveden na visok nivo i mislim da sa oko 95 posto preciznosti možemo da kažemo kakvo je stanje. Da nije došlo do ove situacije, do Nove godine bismo imali potpuno čist i transparentan završni račun, kao i u svakoj drugoj firmi – izjavio je Gajić.\nČlan Upravnog odbora i predsednik Poslovnog tima FK Vojvodina Dragoljub Zbiljić takođe je potvrdio da napušta klub, ali i poželeo Vojvodini sve najbolje u budućnosti.\n- Poslovni tim FK Vojvodina danas je i formalno završio svoj rad, a juče smo imali našu poslednju akciju, pa će, zahvaljujući Poslovnom timu FK Vojvodina, deca ometena u razvoju iz škole za osnovno i srednje obrazovanje “Dr Milan Petrović” ove godine dobiti novogodišnje paketiće. Time smo poslali jednu ozbiljnu poruku, a toj deci želim mnogo zdravlja i srećno detinjstvo. Svoj deci želim srećnu Novu godinu i predstojeće praznike, da vole Vojvodinu, da u školu nose peratonice sa grbom FK Vojvodina, a ne beogradskih ili drugih klubova, da rastu sa Vojvodinom u srcu, dođu na stadion sa roditeljima i da, kao Novosađani, u budućnosti pokažemo da volimo klub, ko god bio na njegovom čelu. Juče smo izgubili bitku sa legitimitetom, jer naš predlog statuta je bio od suštinske važnosti za budućnost FK Vojvodina i nismo se bavili marketingom. Usvojene su neke kozmetičke promene, ali ko god me zna, zna da se uvek bavim suštinom, a ne kozmetikom. Članovima Skupštine koji su izglasali jučerašnje promene statuta, odnosno navijačkoj grupi Firma koja je preuzela klub, želim mnogo sreće u daljem toku takmičenja, a igračima da poručim da se danas bore svom snagom da pobede Čukarički i ostanu u gornjem delu tabele. Lično, iza mene je jedan lep period i velika životna škola. Da budem iskren, ovo je neverovatna škola. Ko nije učestvovao u radu sportskog društva u Srbiji, pogotovo u fudbalu, verovatno ne zna o čemu pričam, ali neko ko je radio, mislim da me potpuno razume – rekao je Zbiljić.\nPored predsednika Vojislava Gajića i predsednika Poslovnog tima Dragoljuba Zbiljića, predstavnicima medija obratio se i potpredsednik FK Vojvodina Dalibor Bogdanović.\n- Predstavnici navijačke grupe koja čini većinu u Skupštini FK Vojvodina juče su bili u prostorijama kluba, sa njima smo sedeli do četiri popodne i oni su prihvatili naš predlog statuta. Međutim, oko 18:30, rekli su da se ipak ne slažu sa tim i da će glasati protiv. Lično, za ovo krivim direktora Aleksandra Dunđerskog, koji je u klubu zaposlen ispred navijačke grupe, odnosno Skupštinske većine koju oni imaju. Ne bih da govorim neke ružne i teške reči, ali svi treba da znaju da se juče desila jedna strašna stvar za nas i za ljude koji su ovo vodili čestito i pošteno. Želim javno da se zahvalim Dragoljubu Zbiljiću i Vojislavu Gajiću, koji su uložili svoje vreme, svoje lične autoritete i ogroman novac u FK Vojvodina. Predsednik Gajić je uložio skoro 500.000, a Dragoljub Zbiljić oko 800.000 evra u klub i to nepovratno. Pritom, u momentu kada je ova uprava došla u klub, klupski račun je bio u blokadi, a potom je sve vreme rada ovog Upravnog odbora bio prohodan. Sve je to jako dobro znao i direktor Aleksandar Dunđerski, koji je izdao iskrenu emociju ovih ljudi – rekao je Bogdanović.\nVanredna izborna sednica Skupštine FK Vojvodina biće zakazana u narednih osam dana, a nakon toga će se na njoj odlučivati o izboru novog klupskog rukovodstva.\nVoša - Čukarički u senci Skupštine i ostavke UO\nŠćepanović: Čija je ovo ekipa? Moja...


Luiđi Di Majo: Matarelina odluka je neshvatljiva, treba ga smeniti - Infobrif\nLider pokreta "Pet zvezda" (M5S) Luiđi di Majo izjavio je večeras da je odluka italijanskog predsednika Serđa Matarele da odbaci predlog Paola Savone za ministra ekonomije neshvatljiva\nObjavljeno 27.05.2018. u 22:06 poslednja izmena 27.05.2018. u 23:59\nLuiđi di Majo, potpredsednik vlade i lider Pokreta "Pet zvezda"\nRIM – U ovoj zemlji možeš da budeš osuđen kao kriminalac, osuđen za proneveru poreza, da počiniš zločine protiv civila, budeš pod istragom za korupciju, ali da ipak budeš ministar… Ali ako kritikuješ Evropu i evro, ne možeš da budeš ministar ekonomije. I to se tu ne završava“, napisao je Di Majo na svom Fejsbuku.\nMandatar Ðuzepe Konte vratio je mandat predsedniku Serđu Matareli, nakon što je italijanski predsednik odbio da prihvati Paola Savonu za ministra ekonomije, kojeg je predložila koalicija krajnje desničarske Lige i pokreta „Pet zvezda“, pobednici martovskih izbora.\nOn je razlog krize: Paolo Savona (AP Photo/Luca Bruno, file)\nDi Majo je, takođe izjavio da bi trebalo opozvati predsednika Serđa Matarelu zbog „izdaje države“ jer je odbio da prihvati evroskeptičnog Paola Savonu za ministra ekonomije.\n„Bili smo na nekoliko koraka od formiranja vlade, i zaustavljeni smo jer bi u našem kabinetu bio ministar koji je kritikovao Evropsku uniju“, rekao je Di Majo u intervjuu za televiziju RAI.\nLider pokreta „Pet zvezda“ rekao je, pozivajući se na Ustav, da želi da novonastala institucionalna kriza „bude iznesena pred parlament, a predsednik republike treba da bude ispitan“.\nPrema članu 90 italijanskog ustava, svi članovi parlamenta glasali bi o predsedniku zbog izdaje ili napada na ustav. Ukoliko bi prosta većina glasala za to, Ustavni sud bi bio pozvan da odluči o tome da li da smeni Matarelu.\n„Prvo bi trebalo da aktiviramo član 90 i onda da imamo izbore jer je neophodno da se kriza iznese pred parlament“, rekao je Di Majo.\nĐuzepe KonteFormiranjeItalijaIzboriLuiđi di MajoMandatarNeuspehPaolo savona\nMateo Salvini: Italiji trebaju novi izbori, vrlo sam besan, radili smo sve uzalud


Nova era Partizana - B92.NET\nSport / Sportska redakcija B92 60\nKošarkaški klub Partizan ulazi u novu eru, prošla su vremena apsolutne regionalne dominacije, ali u Humskoj se nadaju početku nove serije uspeha. Otišao je dugogodišnji guru crno-belog tima Duško Vujošević, nasledio ga je čovek koji je godinama predstavljao njegovu produženu ruku na terenu Petar Božić, koji ograničen finansijskim okolnostima mora da se okrene mladim i neafirmisanim igračima, u želji da zadovolji ogroman apetit vernih "grobara".\nIzvor: petak, 2.10.2015. | 10:38\nBožić će pre svega morati da se osloni na mlade momke koji su se istakli prethodnih godina, Vanju Marinkovića i Mihajla Andrića, a tu je i nekoliko novih imena kao što je bosanskohercegovački košarkaš Adin Vrabac.\nCrno-beli posle dugog niza godina prvi put ne ciljaju prvo mesto u ABA ligi i titulu, prioritet je finansijska stabilizacija kluba, dok je ekipa ispred sebe kao cilj postavila plasman u Evrokup, a korak više bi bio plej-of takmičenja.\n"O ciljevima je teško govoriti s obzirom na situaciju u klubu. Prioritet je finansijska situacija, pa mi radimo u tim okvirima, idemo korak po korak", rekao je za B92 trener Partizana Petar Božić.\nPored pomenutih imena, u Humsku su stigli još Makedonac Andrej Magdevski, povratnik Čedomir Vitkovac, te dva za sada ključna pojačanja Aleksandra Cvetković i drugi povratnik Kosta Perović.\n"Zadovljan sam, igrači odlično rade, posvećeni su, poslušni. Bilo je provera u pripremnom periodu gde smo oscilirali, što je normalno za mladu ekipu, ali smo pokazali određen napredak. To je nedovoljno, želimo dodatno da popunimo roster i kompletiramo ekipu. Prve korake smo već preduzeli. U suštini sam zadovoljan. Očekuje nas, nadam se, druga faza kompletiranja i mnogo rada", istakao je Božić.\nJedan od najtrofejnijih igrača u istoriji kluba, čovek koji je tokom desetak godina u Partizanu redovno bio zadužen za dizanje trofeja, prvi put samostalno vodi jedan klub, nakon što je dve sezone bio pomoćni trener u Vujoševićevom stručnom timu.\n"Uživam u ovome, već dugo sam se pripremao za ovaj poziv, još dok sam bio igrač, a posebno u poslednje tri godine kada sam postao pomoćni trener. Jedva čekam izazove ispred sebe. Znači mi što pored sebe imam igrače koje dobro poznajem, vrlo je važno imati u selekciji igrače čiji znate karakter", istakao je Božić.\nŠto se tiče igrača, u narednoj sezoni se najviše očekuje od mladog beka Vanje Marinkovića, koji je sticao iskustvo uz Milenka Tepića i Sašu Pavlovića, a sada će biti lider tima, iako mu je tek 18 godina.\n"Ne mogu reći da sam baš lider jer tu ima mnogo iskusnijih igrača od mene. Ostao je Andrić, a tu su Perović i Cvetković koji će mi mnogo pomoći. Došla su odlična pojačanja, pre svega Cvele koji je odlično igrao u MTZ, te Kosta sa evroligaškim iskustvom, a igrao je dugo i u Partizanu. Cilj je da doguramo do petog mesta koje vodi u Evrokup ili do plej-ofa, ali je teško sada pričati o tome", rekao je Marinković.\nPartizan je prošle sezone zaustavljen u polufinalu ABA lige, dok je posle 13 godina predao srpski tron.\n"Prošla sezona je iza nas, nadamo se da će ove godine da bude bolje. Očekujem još veću podršku navijača ove godine. Nismo još ugirani, ali se nadam da će sve leći na svoj mesto posle prvih pet "urbanih" kola. Sebe vidim ovde još godinu-dve, a posle u Evropi. Nemam pravog idola, ali volim Kobija Brajanta, a iz Evrope bih istakao Rudija Fernandesa", dodao je Marinković.\nUz njega jedan od nosilaca igre biće i Mihajlo Andrić, koji će zbog povrede propustiti prvih nekoliko nedelja sezone.\n"Oporavak ide po planu, imam još tri nedelje mirovanja, do tada radim u teretani i stvari koje mogu. Nadam se da ću što pre ući u pun trening sa ekipom. Kasno smo sklopili tim, potrebno nam je vreme da uđemo u pravu formu. Ja sam optimista što se svega tiče", rekao je Andrić.\nOdlični šuter ističe da se igrači odlično nose sa pritiskom, iako su svesni šta se i koliko od njih očekuje u crno-belom dresu.\n"Pritisak je uvek igrati u Partizanu, uvek ste na meti medija i navijača koji uvek očekuju veliki uspeh. To je sasvim normalno, mislim da se dobro nosimo sa tim. Ako ovako nastavimo da radimo mislim da će sve biti u redu. Sa trenerom Božićem imam odličan odnos, dugo se poznajemo, tu se nije mnogo toga promenilo jer je bio pomoćni trener", dodao je Andrić.\nMeđu novajlijama se pre svega ističe 21-godišnji Sarajlija Adin Vrabac, koji će pokušati da nastavi sjajnu tradiciju krilnih igrača u Humskoj.\n"Pratio sam i pre Partizan, navijao sam za klub pa sam veoma uzbuđen zbog ove šanse. Veoma sam srećan što sam deo ove porodice. Jedva čekam da počnu utakmice. Teško je reći šta možemo, ali očekujem da i pored ovih problema možemo ostvariti dobar rezultat. Mislim da možemo izvući maksimum iz ovog tima sa trenerom Perom Božićem", rekao je Vrabac.\nVrabac ne želi da prognozira kako će se kretati sezona Partizana.\n"Potrebno je vremena da se uigramo, ali mislim da se to može dogoditi veoma brzo. To nije potpuno određeno u sportu, možemo odmah na početku da imamo dobre rezultate i sve pobeđujemo, a onda da dođe do pada. Ali mislim da ćemo polako podizati formu", zaključio je bosanskohercegovački košarkaš.\nNova era KK Partizan počinje u petak uveče u Valjevu, crno-beli gostuju Metalcu u prvom kolu ABA lige (21h).


VIP uveo 4G - Otkup mobilnih telefona Beograd\nVip mobile danas je prvi u Srbiji pustio u upotrebu 4G LTE mrežu. Pančevo je prvi grad potpuno pokriven signalom 4. generacije, a Vipova 4G LTE mreža se upravo širi po većem delu Novog Beograda i zahvata pojedine delove starog gradskog jezgra.\nUskoro bi 4G mrežom trebalo da budu pokriveni Kopaonik i Zlatibor, dok je u narednim fazama planirano širenje po većim gradovima u Srbiji.\n– Pošto je komercijalno uvođenje mreže 4. generacije osnova za ponudu novih i naprednijih usluga, Vip planira da ove godine uloži oko 30 miliona evra u njen razvoj, a dodatno ćemo unaprediti i naše postojeće 3G i 2G mreže širom Srbije – rekao je Dejan Turk, direktor kompanije Vip mobile tokom demonstracije mogućnosti nove mreže u Beogradu. On je istakao da od uvođenja 4G LTE svi imaju koristi jer se obezbezbeđuju nove investicije za razvoj telekomunikacione infrastrukture, ubrzava komunikacija, olakšava poslovanje pravnih lica i poboljšava kvalitet života građana.\nDok je Beograd pojačan 4G signalom, neki delovi Srbije i dalje nemaju ni 3G, odnosno brzina interneta je i do 20 puta manja nego prosečan ADSL. Ipak, iz Vipa poručuju da će 2G signal biti zamenjen 3G mrežom i da je trenutno targetirano 800 lokacija u Srbiji u kojima će se desiti jačanje infrakstrukture. – saznajemo na Mobilna telefonija portalu.


Izvoz iz RS veći od pola milijarde KM – ASinfo Portal\n24.03.2021. / 10:42\nBANJALUKA – Izvoz iz Republike Srpske u protekla dva mjeseca iznosio je 580 miliona KM, što je za 36 miliona, odnosno 6,6 odsto više nego u istom periodu prošle godine, a privrednici u Srpskoj su i za naredni period optimistični, što argumentuju činjenicom da su povećane narudžbe iz inostranstva.\n“Kada je riječ o 2019. godini, ona je u odnosu na 2018. imala negativne pokazatelje po svim podacima, tako da smo 2019. imali izvoz manji za 500 i nešto miliona u odnosu na 2018. Dakle, 2020. godina je počela sa niskom osnovom, tako da je oporavak privrede počeo u prva dva-tri mjeseca prošle godine”, kaže za “Nezavisne” Pero Ćorić, direktor Privredne komore Republike Srpske.\n“Onda, na svu sreću, došlo je do oporavka privrede EU, tako da su mnoga preduzeća u drugom i trećem kvartalu prošle godine imala povećan izvoz, a čak su neka imala i bolje rezultate nego 2019. Takav trend se nastavio i u ovoj 2021. godini. Dakle, trend oporavka evropske privrede nastavio se u prvom kvartalu 2021. godine”, rekao je Ćorić.\nOn je na čelu preduzeća “Dermal” Kotor Varoš, koje svoje proizvode šalje u brojne evropske zemlje.\n“Mi izvozimo u Njemačku, Austriju, Slovačku, Hrvatsku, Sloveniju, Italiju. Kod nas se stanje malo stabilizovalo i mislim da bi trebalo da bude dobro, ali ne znam šta će se dešavati na tržištu u Evropi, to niko ne može procijeniti”, rekao je Bubić za “Nezavisne novine”.\n“Što se tiče metalske industrije, potvrđujem to što vam je rekao kolega Ćorić. Naša preduzeća iz ovog sektora uglavnom su izvozno orijentisana. Nedavno sam informisan da ta preduzeća uglavnom imaju dovoljno ugovora za proizvodnju i više u odnosu na prošlu godinu. To nam daje veliki optimizam za naredni period”, rekao je Peulić za “Nezavisne novine”.\n“Tokom januara i februara ostvaren je uvoz u vrijednosti od 668 miliona KM, što je za 5,5 odsto manje nego u periodu januar – februar 2020. godine, dok je procenat pokrivenosti uvoza izvozom iznosio 86,9 odsto”, saopštili su iz Republičkog zavoda za statistiku.\nU protekla dva mjeseca najviše se izvozilo u Hrvatsku, i to u vrijednosti od 95 miliona KM, te u Italiju, u iznosu od 81 milion KM.\nU istom periodu, najviše se uvozilo iz Srbije, i to u vrijednosti od 111 miliona KM, te iz Italije, u vrijednosti od 98 miliona KM. Nezavisne novine\nTagovi: izvozrepublika srpska


Satelit otkrio tajnu Izraela - 'Nećemo novu Hirošimu' FOTO\nIzvor: B92, 25.Feb.2021, 12:31\nSatelit otkrio tajnu Izraela - "Nećemo novu Hirošimu" FOTO\nKako je u vesti navedeno, u toku je iskopavanje na površini veličine fudbalskog stadiona i velike dubine, samo nekoliko metara od starog Nuklearnog istraživačkog centra Negev, koji nosi ime bivšeg predsednika Izraela Šimona Peresa, blizu grada Dimone.\nU postrojenju su decenijama stare podzemne laboratorije, >> Pročitaj celu vest na sajtu B92 << a šta se sada gradi nije jasno. Vlada Izraela nije odgovorila na pitanje Asošiejted presa o radovima.\nIzrael ne priznaje, ali i ne poriče da poseduje atomsko oružje i jedna je od četiri zemlje koje se nikada nisu pridružile Sporazumu o neširenju nuklearnog oružja. Fotografije su objavljene u vreme kada premijer Izraela Benjamin Netanjahu oštro kritikuje iranski nuklearni program koji nadgledaju inspektori UN, za razliku od izraelskog.\nJevrejska država je uz pomoć Francuske tajno počela da gradi nuklearno postrojenje krajem pedesetih godina u pustinji kraj Dimone, 90 kilometara južno od Jerusalima, a krila je godinama vojnu svrhu izgrdnje od SAD, tvrdeći čak da je to fabrika tekstila.\nDecenijama je postrojenje kraj Dimone izgledalo isto, ali je prošle nedelje primećena "značajna nova izgradnja" zahvaljujući satelitskim snimcima.\nMeđutim, malo je detalja otkriveno. Satelitske snimke je u ponedeljak napravila Planet lebs inkorporejšn (Planet Labs Inc.) na zahtev AP-a. Jugozapadno od reaktora iskopana je rupa 150 metara, duga i 60 metara široka, a pored nje rov od 330 metara.\nNa osnovu drugih fotografija pretpostavlja se da je kopanje pored reaktora počelo 2019. godine, ali da je od tada sporo napredovalo. Stručnjaci su ponudili razna objašnjenja za izgradnju, između ostalog mogućnost da Vlada Izraela namerava da sačuva i održi trenutne nuklearne sposobnosti.\n"Mi smo izgradili nuklearnu opciju ne da imamo Hirošimu, već Oslo", rekao je 1998. godine Peres, koji je predvodio nuklearni program i kasnije bio premijer, pa predsednik Izraela, kako navodi AP.\nOn je aludirao najpre na bombu koju su SAD u Drugom svetskom ratu bacile na Hirošimu, pa na izraelske napore da postignu mir sa Palestincima.\nU tajnom nuklearnom postrojenju na jugu Izraela započeta je izgradnja posle više decenija, pokazuju satelitske fotografije koje je analizirao Asošiejted pres.Kako je u vesti navedeno, u toku je iskopavanje na površini veličine fudbalskog stadiona i velike dubine, samo nekoliko metara od starog Nuklearnog...


Partizan objavio privatnu prepisku Odža u kojoj se žali na Čovića, a tu je i tužba od 60.000 evra!\nPočetna stranicaKK PartizanPartizan objavio privatnu prepisku Odža u kojoj se žali na Čovića, a tu je i tužba od 60.000 evra!\nNema mira na relaciji Humska - Mali Kalemegdan.\nKošarkaški klubovi Partizan i Crvena zvezda ušli su u frontalni rat koji polako poprima vrlo neprijatne obrise, zapaljive, koje gotovo da ne prestaju od smrti nigerijskog centra Majkla Odža.\nZvezda je za tu tragediju, u nekoliko istupa u medijima, odgovornost počela da prebacije na večitog rivala, pale su i teške optužbe, a crno-beli su dva dana zaredom u dva podugačka saopštenja, u ovom poslednjem koji je pred vama - i uz dokaze, ponovo reternirala najvećem rivalu.\nU nastavku pročitajte materijal koji su crno-beli dali javnosti na uvid.\nNakon saopštenja u kojem je KK Partizan NIS predstavio stvarne namere porodične firme Nebojše Čovića, u javnosti poznatije kao spoj dva kluba KK Crvena zvezda i KK FMP (nekadašnji Radnički Basket), danas predstavljamo samo neke od brojnih dokaza tvrdnji koje je Partizan NIS izneo.\nPartizan: Napad Zvezde na Čičića zbog novca koji mu se duguje\nPorodična firma duguje 60.000 evra Novici Čičiću, na ime naknade za poslove koje su sklopili u prošlosti. Navedeni dug je nedavno potvrđen i na sudu, a javnost neka prosudi imaju li besramni napadi na skauta Partizana, preko leđa pokojnog Majkla Odža, veze sa tim dugovanjem i da li na taj način neko pokušava da izvrši pritisak na Čičića kako bi odustao od naplate potraživanja.\nInteresantna činjenica je da se, iz sudskih podnesaka u postupku Novice Čičića i Crvene zvezde, vidi da porodičnu firmu zastupa niko drugi do Zoran Tošković, predsednik FMP-a (nekadašnji Radnički Basket), što predstavlja još jedan u nizu dokaza o sukoba interesa između Crvene zvezde i FMP-a (nekadašnji Radnički Basket).\nPartizanovo podsećanje na "lik i delo" Nebojše Čovića i njegov "porodični biznis" zvani Zvezda Podsetimo, na čelu porodične firme se nalazi Nebojša Čović, čovek čija je karijera obeležena krivičnim prijavama za najteža krivična dela, kao i pljačkaškom privatizacijom. Finansijama porodične firme faktički upravlja njegova supruga, Vesna Čović, koja se uzgred nalazi i na čelu ženskog košarkaškog kluba Crvena zvezda.\nTu je i ćerka Tijana, nekadašnji predsednik skupštine KK FMP (nekadašnji Radnički Basket), sada zaposlena u košarkaškom klubu Crvena zvezda. Tijanin bivši suprug, Miloš Ninković, svojevremeno je bio predsednik KK Crvena zvezda Beograd, u vreme dok je Nebojša Čović bio predsednik Crvene zvezde, koja se tada nalazila u stanju mirovanja.\nTu je i sin Filip, košarkaš FMP-a, čija se velika plata finansira iz budžeta KK Crvena zvezda.\nU porodičnoj firmi je i Zoran Tošković, predsednik KK FMP, tast Filipa Čovića i ujedno pravni zastupnik Crvene zvezde, tačnije porodične firme Nebojše Čovića. Spisak upotpunjuje Filip Sunturlić, direktor KK Crvena zvezda, koji je ujedno i sestrić Vesne Čović.\nOvakve pljačke samo su nastavak nedela u režiji Nebojše Čovića, koja datiraju još od 2000. godine, kada je isti opljačkao naše sugrađane na Kosovu i Metohiji. Na spisku zlodela čelnog čoveka porodične firme nalazi se i pljačkaška privatizacija, zahvaljujući kojoj je postao vlasnik FMP-a, kao i krivična prijava za ubistvo premijera Srbije Zorana Đinđića. Ni tu nije kraj.\nNebojša Čović je fizički napao novinara Dejana Anđusa ispred TV Kopernikus u Bulevaru Arsenija Čarnojevića, na Novom Beogradu, o čemu svedoče i snimci sigurnosnih kamera, a što pojedini mediji, plašeći se odmazde, nisu smeli da objave. KK Partizan NIS pita nadležne organe – kada će ovi slučajevi biti procesuirani do kraja?\nKao što je u uvodu navedeno, pravi razlog za napade na skauta Partizana Novicu Čičića i KK Partizan, jeste činjenica da je Crvena zvezda ucenjivala Majkla Odža. Kao dokaz ove tvrdnje, Partizan javnosti prezentuje prepisku pokojnog košarkaša sa njegovim prijateljem.\nObelodanjena prepiska Majkla Odža sa prijateljem o odnosu Čovića prema pokojnom košarkašu Prevod prepiske Odža sa prijateljem:


Future Leaders Motivation Seminar od 1. do 4. novembra u Sarajevu | SEEbiz.net\n/ Future Leaders Motivation Seminar od 1. do 4. novembra u Sarajevu\n30.10.2012. Autor: Redakcija Future Leaders Motivation Seminar od 1. do 4. novembra u Sarajevu\nAIESEC BiH, organizacija studenata, koja djeluje u Banjoj Luci, Zenici, Sarajevu i Mostaru, najavila je nacionalnu konferenciju na kojoj će učestvovati više od stotinu studenata\nAIESEC BiH, organizacija studenata, koja djeluje u Banjoj Luci, Zenici, Sarajevu i Mostaru, najavila je nacionalnu konferenciju ‘Future Leaders Motivation Seminar’, koja će biti održana od 1. do 4. novembra u Sarajevu.\nViše od stotinu studenata najavljeni su učesnici konferencije koju ove godine organizuje Lokalni komitet Sarajevo uz podršku svih drugih komiteta i zajedno s nacionalnim upravnim odborom.\nDosad su na konferenciji učestvovali mladi iz Poljske, Turske, Srbije, Rumunije, Slovenije, Bugarske, Kanade, Hrvatske i mnogih drugih zemalja. Podijelite ovu vijest\nAIESEC, AIESEC BiH, mladi, obrazovanje, studenti


Terzić: Posledice uragana će se svakako odraziti na američku privredu\n“Neki analitičari smatraju da bi cena nafte mogla da poraste i do 100 dolara po barelu, što bi dovelo do fundamentalne restrukture američke privrede” kaže Branko Terzić, jedan od vodećih američkih stručnjaka za globalnu energetiku u kompaniji ”Deloitte and Touche” i bivši član petočlane federalne komisije za energetiku u administraciji predsednika Džordža Buša starijeg. O posledicama uragana Katrina na američko naftno tržiste i američku privredu uopšte sa Brankom Terzićem razgovarao jer naš kolega Branko Mikašinović.\nTerzić: Neposredna posledica uragana Katrina bilo je povećanje cene benzina za oko jedna dolar po galonu. U ovom momentu, ne funkcioniše oko 20 odsto američke proizvodnje nafte, mada durgoročne posledice uragana još nisu sagledive. Medjutim, kratkoročne posledice su da rafinerije i naftovodi za prenos nafte sa juga Amerike nisu operativni, dok su mnoge platforme za vadjenje nafte ostećene. Dakle, kratkoročne posledice su neposredno i naglo povećanje cena benzina u SAD.\nGlas Amerike: Kakve će biti posledice uragana Katrina za američku i globlanu ekonomsku situaciju?\nTerzić: Posledice uragana će se svakako odraziti na američku privredu. Procenjuje se da će u ovom, trećem kvartalu, američki bruto nacionalni proizvod biti manji za oko 0.25 do 0.50 odsto, dok se u četvrtom kvartalu predvidja smanjenje od jedan odsto. Dugoročne posledice jos nisu predvidive, što će zavisiti od ulaganja kapitala, i od toga kojom će brzinom obnova regiona stimulisati privredne aktivnosti. U svakom slučaju, najavljeni priliv novca iz federalne kase doprineće stimulisanju ekonomije, što će ublažiti dirketan udarac na američku privredu tokom naredna dva kvartala. Dodatna dugoročna negativna posledica će biti povećanje cena benzina veće od očekivanog.\nGlas Amerike: Šta mislite o budućem kretanju cena benzina i kako bi to moglo da se odrazi na američku privredu?\nTerzić: U vezi sa tim pitanjem imate dva oprečna gledišta. Jedna grupa stručnjaka, na čelu sa autorom i investicionim bankarom Metom Simensom, iz firme “Simens and Company,” smatra da su svetske rezerve nafte manje nego što se predvidjalo, posebno u Saudijskoj Arabiji. To bi moglo da dovede do smanjenja zaliha i daleko većeg povećanja cena. U tu grupu spadaju oni koji misle da su zalihe nedovoljne i da bi cena nafte mogla da skoči i do 100 dolara po barelu, što bi zahtevalo fundamentalnu restrukturu američke privrede. Druga grupa, na čelu sa Dr. Danijelom Jurgenom, iz konsultantske firme “Cambridge Energy Research Associates,” tvrdi da će biti dovoljno zaliha na raspolaganju i predvidja smanjenje cena nafte na ispod 64 dolara po barelu.\nGlas Amerike: Šta će biti potrebno učiniti da bi se obnovio stari, istorijski grad američkog juga, Nju Orleans?\nTerzić: U ovom momentu je teško reći nešto specifičnije, jer odgovor na to pitanje zavisi od niza važnih profesionalnih i političkih odluka. Jedna se odnosi na dalju izgradnju nasipa, druga na praksu gardnje objekata na terenu koji je ispod morskog nivoa, uz izgradnju sve nužne infrastrukture za zaštitu naselja i objekata. Treća opcija je da se od sada gradi samo na terenu iznad nivoa mora, i da se od starog Nju Orleansa spase ono što se može. Materijalna šteta pričinjena tom gradu verovatno je veća od 50 milijardi doalra, od čega oko 20 miljardi otpada na osiguranu nekretninu i drugu imovinu, a 30 na neosiguranu, što će zahtevati ogromna ulaganja. Dakle ostaje otvoreno pitanje kako i gde će se obnoviti Nju Orleans?


Ljudi su i prije 70.000 godina koristili alat - Vijesti.me\nKolekcija kamenih oštrica, stara 70.000 godina, koja je pronađena u pećinama u Južnoafričkoj Republici ukazuje na to da su ljudi bili vješti u pravljenju naprednog alata za to vrijeme Edit\nVijesti online 8. novembar 2012, 20:13 ažurirano 22. februar 2019, 23:20\nKamene oštrice pronađene u jednoj pećini u Južnoafričkoj Republici, nazvane mikroliti, su duge oko tri centimetra, a najvjerovatnije su se koristile kao vrhovi ranog oružja.\nSvi dosadašnji dokazi su bili nekompletni kada je u pitanju procjena o tome kada i koliko dugo su rani ljudi posjedovali vještine za proizvodnju i korištenje alata kao što su ovi mikroliti. Iako su neki eksperti tvrdili da se ovakav alat koristio od samih početaka, mnogi drugi su tvrdili da su alati dolazili i nestajali tokom vremena kako su se mijenjale populacije, klimatski uslovi i drugi faktori i da su ljudi uvijek nanovo učili kako da koriste određeni alat kada se ukazivala prilika za to.\nRezultat toga i najvažnije otkiće vezano za ove oštrice nije činjenica da je ono korišteno prije 70.000 godina, već da se koristilo tokom perioda dugog 11.000 godina. To znači da ljudi prije 70.000 godina nisu samo imali vještinu pravljenja ovakvog alata, nego su imali i prefinjeno umijeće da tehnike proizvodnje alata prenesu na nove generacije.\nIako metod po kojem je znanje prenošeno nije poznat, vođe ovog istraživanja vjeruju da je proizvodnja alata bila dovoljno komplikovana da iziskuje sistem kompleksnog jezika kojim bi se to znanje prenijelo na buduće naraštaje.


Snežana Marković ostaje, Šuvakov odlazi - Zelena učionica\nSnežana Marković ostaje, Šuvakov odlazi\nPrema navodima Politike, u Ministarstvu prosvete, nauke i tehnološkog razvoja već su se izdešavale neke bitne promene.\nUmesto tri državna sekretara, u ministarstvu će ih u buduće biti četiri, a dva su već izabrana – Gordana Predić (profesorka istorije u OŠ „Ruđer Bošković”) i Anamarija Viček (zadužena za obrazovanje nacionalnih manjina).\nPročitajte i: Šarčević: Uvesti sistem nagrađivanja u prosveti\nNa mestu pomoćnika za srednje obrazovanje ostaće Snežana Marković, a pomoćnik za osnovno i predškolsko obrazovanje biće izabran u skupštini između dva kandidata. Pomoćnik za inspekcijske poslove i dalje će biti Bogoljub Lazarević, a za međunarodnu saradnju ostaje zadužen Viktor Nedović.\nPročitajte i: Ministarstvo: Izveštaje inspekcije objavljivaćemo na sajtu\nMesto pomoćnika za visoko obrazovanje je takođe upražnjeno jer je Milovan Šuvakov odlučio da napusti ministarstvo.\nKao što je i ranije rečeno, Srđan Verbić će ostati još neko vreme, zbog važnog projekta velike mature.\nPročitajte i Šarčević: Nikome neće roditelj biti dodatni inspektor\nHoće li biti mesta za sve buduće srenjoškolce?\nRTS ponovo emituje „Kocku, kocku, kockicu” i „Metlu bez drške”\nUčiteljski posao je među tri najstresnija zanimanja\n3 komentara na "Snežana Marković ostaje, Šuvakov odlazi\n31 avgusta, 2016 u 8:43 pm\nVazno je da se povecava administracija,a broj onih koji nose dnevnik se smanjuje.Kvalitet nastave bi se unapredio da je u odeljenju manje ucenika ,ali to bi znacilo vise nastavnika sto je za drzavu trosak.\n1 septembra, 2016 u 7:32 pm\nSnežana je neverovatno energična i sposobna žena. Ona bi mogla da zasmeta samo nekome ko želi da sve ostane isto, da tapkamo u mestu…\n1 septembra, 2016 u 7:39 pm\nBitno je da bude poslusna,a ne sposobna.Mozda je i partijski kadar,zna se ko je glavni baja .Njoj glava i ne treba,ministar ce reci gde je levo a gde desno.


STIGLA GIK-OVA RASPODELA MANDATA ZA SKUPŠTINU BEOGRADA – Slobomir – Internet, Radio i TV stanica ; najnovije vijesti iz BiH i regiona\n16:34 , уторак , 18 децембар 2018\nPočetna / ISTAKNUT / STIGLA GIK-OVA RASPODELA MANDATA ZA SKUPŠTINU BEOGRADA\nSTIGLA GIK-OVA RASPODELA MANDATA ZA SKUPŠTINU BEOGRADA\n5. марта 2018.\tISTAKNUT, REGION, VIJESTI Ostavite komentar 387 Pregledi\nGIK saopštio preliminarne rezultate lokalnih izbora u Beogradu. U gradski parlament ulaze samo četiri liste. SNS-u 64 mandata, Đilasu 26, Šapiću 11, SPS-JS 9.\nGradska izborna komisija je saopštila, na osnovu 71,39 obrađenih biračkih mesta, odnosno 67,14 odsto biračkog tela, da je najviše glasova na lokalnim izborima u Beogradu osvojila je lista „Aleksandar Vučić – Zato što volimo Beograd“, za koju je glasalo 45,60 odsto izašlih birača.\nKako je naveo predsednik izborne komisije Zoran Lukić, cenzus su prešle još tri liste i to „Dragan Đilas – Beograd odlučuje, ljudi pobeđuju“ sa 18,71 odsto (26 mandata), „Aleksandar Šapić – Gradonačelnik“ sa 8,27 odsto glasova (11 mandata) i „Ivica Dačić – SPS – Dragan Marković Palma – JS“ 6,35 odsto glasova (9 mandata).\nIspod cenzusa su lista „Inicijativa Ne davimo Beograd – Žuta patka – Čiji grad – Naš grad – Ksenija Radovanović“ osvojila je 3,37 odsto, dok je lista „Dosta je bilo i Dveri – Da ovi odu, a da se oni ne vrate“ osvojila 3,87 odsto glasova izašlih birača.\n„Sada nam predstoji posao transporta izbornog materijala od sedišta kordinatora GIK-a, a zatim verifikacija mandata“, kazao je Lukić i najavio da će sledeća konferencija za medije biti održana kada bude obrađeno 100 odsto izbornog materijala i kada budu verifikovani mandati.\n– Podsetimo, u Beogradu, ali i u Sevojnu Aranđelovcu i Boru, u nedelju su održani lokalni bori, čiji tok ste mogli da pratite na B92.net.\n– Prve, takođe, preliminarne projekcije izbornih rezultata, sinoć je dao CeSiD, koji je saopštio da je na osnovu 96 odsto obrađenog materijala izlaznost na beogradskim lokalnim izborima bila 51 odsto. Prema prvim projekcijama, lista naprednjaka i nestranačkih ličnosti će u skupštini Beograda imati 63 od ukupno 110 odborničkih mesta, Đilasova lista će imati 26 ili 27, Šapić 12 ili 13, a SPS-JS osam odbornika.\n– Lista Aleksandra Vučića će u skupštini Beograda imati 64 od ukupno 110 odborničkih mesta, rezultat je Ipsosa na uzorku od 90,6 odsto\nPrethodni PSS: POLICAJCI U SRBIJI DOBILI NALOG DA PIŠU ŠTO VIŠE KAZNI\nSljedeći IVANA ŠPANOVIĆ JE SVJETSKA ŠAMPIONKA!


Zajedničku potrošnju Toplana počinje da naplaćuje i isključenim korisnicma?\nPočetak/Društvo/Zajedničku potrošnju Toplana počinje da naplaćuje i isključenim korisnicma?\nOd naredne grejne sezone zajedničku potršnju u zgradama ubuduće će plaćati i oni koji su isključeni sa toplovodne mreže. Ovu najnoviju odluku uprave „Toplane“ podržalo je i gradsko rukovodstvo. To praktično znači da će svima koji se privremeno ne greju preko Toplane, računi biti veći, dok će korisnicma grejanje biti nešto jeftinije.\nOsim što su uslovi za isključenje ili otkaz ugovora sa Toplanom izmenjeni uslovi, nekim Nišlijama će od nova grejna sezona doneti i novi namet.\n„S obzirom na to da u stambenim zajednicama svi imaju jednaka pravo i obaveze, tako će morati da plaćaju i zajedničke troškove, odnosno utrošenu toplotnu energiju po lamelama i ulazima. To ulazi u procenat isporučene odnosno utrošene toplotne energije, i to u različitim procentima koji nisu zanemarujući,“ izjavio je Predgar Milačić, novoimenovani v.d. direktora JKP „Gradska Toplana“, gostujući u jutarnjem programu Niške televizije.\nOva novina važiće i za one koji su se već isključili kao i one koji će se tek isključiti.\nSkupština stanara odlučuje o visini novih nameta\nKoliko će račun onima koji usluge Toplane ne koriste biti veći, odlučivaće njihove komšije.\nNaime, Skupština stanara odluku o tome koliko će svoje komšije da “udari po džepu” može da donese sama, može da angažuje privatnu firmu koja bi uradila elaborate o utvrđivanju procenta, može da cenu dogovori u konsultaciji sa stručnjacima iz Toplane, a moći će I da svoje komšije oslobodi dodatnih dažbina.\ndaljinsko grejanje JKP Gradska Toplana Skupština stanara


Uredbom o obaveznom otkupu mleka zaštiti selјake\nAktuelno / Štampa / Uredbom o obaveznom otkupu mleka zaštiti selјake\nObjavljeno 24.02.2013. na http://www.psp.vojvodina.gov.rs/\nDatum: 24.02.2013.Izvor: http://www.psp.vojvodina.gov.rs/\nPozdravlјamo odluku Ministarstva polјoprivrede, šumarstva i vodoprivrede Srbije koje je konačno, pa makar i sa šest meseci zakašnjenja, priznalo problem i počelo da ga rešava tamo gde je problem i nastao, a to je u kukuruzu. Pokrajinski sekretarijat za polјopirvredu, vodoprivredu i šumarstvo daje svoju podršku i aktivno učestvuje u rešavanju ovog problema na teritoriji AP Vojvodine.\nPodsećamo, da je Ministarstvo polјoprivrede više radilo svoj posao, a manje štitilo tajkune i monopoliste u preradi mleka i manje se bavilo politikom ovaj problem bi bio puno ranije rešen!\nSelјak ne sme da trpi, te još jednom pozivamo Vladu Republike Srbije da svojom uredbom obaveže prerađivače mleka da nastave sa otkupom mleka od selјaka i ne dozvoli da štetu u problemu za koji je sama kriva, jedino snose proizvođaci mleka.\nDanas je održan prvi sastanak Radne grupe za praćenje stanja prisustva aflatoksina u životnim namirnicama i hrani za životinje na teritoriji AP Vojvodine čiji je zaklјučak da se u otpočne besplatni monitoring stočne hrane na farmama na teritoriji Vojvodine. Naučni institut za prehrambene tehnologije FINS iz Novog Sada vrši besplatno uzorkovanje hrane za životinje i kukuruza na Aflatoksine, Ohratoksin i Fumunizin, a radna grupa će nakon analiza doneti preporuke za način pobolјšanja kvaliteta hrane za životinje na farmama.


Četvrti dan protesta na prelazu Jarinje\nNa administrativnim prelazima Jarinje, Brnjak i Merdare situacija je mirna, ali napeta. Specijalne jedinice Rosu i dalje su na severu pokrajine, gde su raspoređeni zbog nedavne odluke Prištine o zameni registarskih tablica privremenim, što je pojačalo tenzije na severu i izazvalo zabrinutost meštana.\n- Potrebno je da se Priština vrati u pređašnje stanje situacije na severu i da donese odluku o povlačenju do zuba naoružanih specijalaca iz čisto srpskih sredina u opštinama Zubin Potok i Leposavić. Nakon toga potrebno je da se nastavi dijalog Beograda i Prištine i nađe rešenje. Ovo nije pitanje gradonačelnika, jer ovi ljudi su ovde došli spontano, a gradonačelnici su došli da budu sa svojim narodom. Ovo je pitanje koje treba da se rešava za pregovaračkim stolom u Briselu - smatra Igor Simić, potpredsednik Srpske liste.


Đorđević: Važno mišljenje Novopazaraca - Radio Televizija Novi Pazar\nDecember 13, 2019 December 13, 2019 Selma Ljajic 219 Views\nStrategija za sprečavanje i zaštitu dece od nasilja za period od 2020.do 2023.godine sa dvogodišnjim akcionim planom predstavljena je i u Novom Pazaru. Javnoj raspravi su prisustvovali ministar za rad, zapošljavanje, boračka i socijalna pitanja Zoran Đorđević, i gradonačelnik Novog Pazara Nihat Biševac.\nIzrazivši zadovoljstvo prisustvom velikog broja građana, Đorđević je rekao da je mišljenje javnosti iz ovog dela Srbije veoma važno kada je u pitanju izrada strateških dokumenata u oblasti socijalne zaštite, ali i drugim oblastima za koje je zaduženo njegovo ministarstvo.\nNacrt strategije izrađen je u skladu sa Konvencijom o pravima deteta Ujedinjenih Nacija, a javne rasprave o ovoj temi, predhodno su održane u Beogradu, Novom Sadu i Užicu.\n‘’Stvaranje bezbednog i bezbrižnog okruženja za decu je najvažniji zadatak kako lokalne tako i republičke vlasti – rekao je gradonačelnik Novog Pazara Nihat Biševac. On je pozvao prisutne, naročito mlade iz đačkih parlamenata da se aktivno uključe u javnu raspravu o ovoj temi.\nO nacrtu strategije govorio je specijalni savetnik i član ekspertskog tima Ministarstva za rad zapošljavanje , boračka i socijalna pitanja Dragan Vulević.\n‘’Mi smo uspeli da dođemo do nove strategije, odnosno nacrta Strategije za sprečavanje i zaštitu dece od nasilja, sa željom da damo okvire u kojima treba da ovo društvo I aktivnosti svih sistema treba da deluju, kako bi se smanjio broj nemilih događaja, kada je u pitanju nasilje nad decom’’, izjavio je Vulević.\nPored socijalnih i prosvetnih radnika, predstavnika različitih vladinih i nevladinih institucija i organizacija koje se bave decom, u javnoj raspravi učestvovali su i predstavnici đačkih parlamenata koji su želeli da daju doprinos iskorenjivanju nasilja nad decom i među decom.\nDirektor novopazarskog Centra za socijalni rad Adnan Dizdarević, koji je nedavno izabran za predsednika Skupštine stručnih radnika Srbije, ocenio je da je ova javna rasprava od velikog značaja za celokupnu zajednicu te istakao da su socijalni radnici u Novom Pazaru ove godine imali manji broj neodložnih intervencija na terenu u odnosu na prošlu.\nNakon Novog Pazara ovakva javna rasprava održaće se i u Vranju. Kada se razmotre svi predloz i sugestije, ovaj strateški dokument bi, kako se očekuje, trebalo da bude usvojen u prvim mesecima naredne godine.\n← Novi Pazar domaćin II Radiološkog simpozijuma\nBonić pred Crvenu zvezdu: Moramo da počnemo da pobeđujemo →


FIC sutra predstavlja Belu knjigu 2021 – Vesti iz srbije i sveta\nHome > Ekonomija > FIC sutra predstavlja Belu knjigu 2021\nFIC sutra predstavlja Belu knjigu 2021\nby Janko Vesic - November 14, 2021 037\nSvečanosti će prisustvovati, kako je najavio FIC, premijerka Ana Brnabić, šef Delegacije EU u Srbiji Emanuele Žiofre, predsednik Saveta stranih investitora i generalni direktor Telenora Srbije Majk Mišel, kao i glavni urednik Bele knjige 2021 Miroljub Labus.\nBela knjiga je već skoro dve decenije način na koji FIC daje preporuke za privredni rast i bolji životni standard građana Srbije, saopštio je FIC.\nKroz konkretna pitanja i postavljanje smernica za unapređenje poslovne klime, Bela knjiga prati rezultate i napredak rešavanja problema u regulatornom okviru.\nTokom događaja biće organizovana i aktivna panel diskusija u kojoj će učestvovati potpredsednica vlade i ministarka rudarstva i energetike Zorana Mihajlović, ministar finansija Siniša Mali, ministarka trgovine, turizma i telekomunikacija Tatjana Matić, Žiofre i Mišel.\nBela knjiga je prvi put objavljena 2003. godine, kao sveobuhvatan skup preporuka za unapređenje poslovne klime u Srbiji u najrazličitijim oblastima.\nPosebna pažnja usmerena je ka daljem napretku Srbije ka integraciji u EU, kao i na oblasti koje članice Saveta prepoznaju kao prioritetne: porezi, radno-pravna regulativa, inspekcijski nadzor i bezbednost hrane, nekretnine i građevinarstvo, stečaj, devizno poslovanje i digitalizacija.\nNa ivici smo psihičkih, ali i fizičkih mogućnosti\nSTO formira panel za rešavanje tužbe EU protiv Rusije\nDezember 20, 2021 Dezember 20, 2021 029\nNovember 6, 2021 November 6, 2021 030\nRegion: Broj umrlih u Crnoj Gori prešao broj novorođenih\nNovember 9, 2021 027


Dostupnost sistema socijalne zaštite romskoj zajednici – Humanitarni radio Kragujevac\nOkrugli sto na temu „Dostupnost sistema socijalne zaštite romskoj zajednici“ održan je danas u zgradi gradske uprave u okviru projekta Romskog informativnog centra „Podrška romskoj zajednici u korišćenju usluga sistema socijalne zaštite“.\nSocijalni problemi romske populacije su jako kompleksni, kaže Rozalija Ilić iz Romskog informativnog centra. Cela priča bi trebalo da bude vezana za socijalno osnaživanje ljudi romske populacije da bi oni samostalno mogli da rade, da ne budu u sistemu socijalne zaštite. Očekuje se donošenje zakona o socijalnim zadrugama koji bi znatno popravio postojeće stanje. Romski informativni centar je projektom „ Podrška romskoj zajednici u korišćenju usluga sistema socijalne zaštite“ za sprovođenje akcionih planova vezanih za Rome kod Kancelarije za ljudska i manjinska prava konkurisao zbog teme koja uključuje ljudska prava, a koja bi trebalo da bude uvek u fokusu.\nMomir Borić, direktor kragujevačkog Centra za socijalni rad „Solidarnost“ kaže da je u Kragujevcu sistem socijalne zaštite podignut na zavidan i značajan nivo kroz saradnju svih relevantnih subjekata.. Ipak činjenica je da socijalni problemi prate probleme u društvu i da taj nivo socijalne zaštite može biti unapređen kroz jačanje međusektorske saradnje i multidisciplinarnog pristupa. Centar za socijalni rad je prva instanca kojoj se pojedinac i porodica mogu obratiti kada zapadnu u stanje socijalne potrebe. Neoficijelna definicija delatnosti Centra za socijalni rad je, kako kaže Momir Borić: „Sve što porodica ne vaspita, sistem obrazovanja ne obrazuje, zdravstvo ne izleči, nacionalna služba za zapošljavanje ne omogući prisutp resursima zapošljavanja i ne zaposli, bezbednosne službe ne procesuiraju, sve onda dolazi u Centar za socijalni rad“. Inače, socijalni problemi nisu statični i oni prate prilike, odnosno neprilike u društvu.\nO podršci lokalne uprave u programima socijalne zaštite govorila je dr Gordana Damnjanović, članica Gradskog veća za zdravstvo i socijalna pitanja. Ona je istakla da grad Kragujevac za potrebe građana, uključujući i Rome, za socijalnu i zdravstvenu zaštitu izdvaja, ne tako mala sredstva. Za programe i stalno otvorene projekte izdvaja se oko 14,5 miliona dinara. Kada je romska populacija u pitanju, prema zvaničnim podacima, samo 1500 osoba u Kragujevcu se izjasnilo da pripada romskoj populaciji. Podaci nevladinog sektora govore da je taj broj znatno veći i procenjuje se da u Kragujevcu živi još oko 8.000 Rom. Takođe, oko 30 odsto od ukupnog broja korisnika sistema socijalne zaštite. upravo iz romske populacije.\nCivilna udruženja i organizacije svojom delatnošću pripadaju sektoru vanprivrede i prema rečima prof.dr Nedeljka Manojlovića, projekti i programi romskih udruženja imaju dobro urađen lokalni akcioni plan. U toku prošle godine, Kragujevac je u takve projekte uložio oko 2,5 miliona dinara, dok će u ovoj godini budžet biti restriktivan.\n„Podrška romskoj zajednici u korišćenju usluga sistema socijalne zaštite“ je prојекaт kojim su obuhvaćene četiri lokalne zajednice, Kostolac, Jagodina, Bela Palanka i Kragujevac.\nU Srbiji svake godine od raka umre 20.000 ljudi


Ministarstvo popustilo: Biće nešto blaži uslovi za odlazak u penziju – Volim Podgoricu\nHome / NOVOSTI / Društvo / Ministarstvo popustilo: Biće nešto blaži uslovi za odlazak u penziju\nSadašnja norma u zakonu da se za iznos penzije računaju koeficijenti za svih 40 godina staža, prema dogovoru biće izmjenjena pa se za penziju neće računati koeficijenti za četvrtinu perioda staža sa najmanjim uplatama. To će važiti narednih do 2030. godina, i značajno će uticati na povećanje konačnog iznosa penzije.\nPregovarački timovi sindikata i Ministarstva rada postigli su kompromis u vezi izmjena zakona o penzijskom i invalidskom osiguranju oko ključnih zahtjeva sindikata, a da li su prihvatljivi za sindikalno članstvo biće poznato nakon zajedničke sjednice glavnog odbora i skupštine Unije slobodnih sindikata i Saveza sindikata koja će biti održana naredne sedmice.\nPrethodni predlog Ministarstva rada da se u punu penziju ide kada se ostvare oba uslova 40 godina staža i 65 godina starosti, korigovan je na 40 godina staža i 61 godinu starosti. Umjesto 67 godina granica za starosnu penziju se za muškarce spušta na 66 i važiće već od naredne godine, a za žene sa 65 na 64.\nIako se nije direktno ticalo zakona o radu, dijelimično je prihvaćen zahtjev sindikata o povećanju minimalne penzije koja sada iznosi 125 eura. Iz Ministarstva su sindikatima obećali da će od naredne godine povećati iznos minimalne penzije na ne manje od 140 eura.\nOve rezultate razgovora sa ministrom saopštili su danas predstavnici sindikalnih timova Srđa Keković i Duško Zarubica.\nOni su najavili da će ukoliko najviši organi oba sindikata pristanu na ovaj kompromis, sa ministarstvom nastaviti pregovore oko drugih spornih pitanja u zakonu koji se odnose na invalidske i porodične penzije, pitanja radnog i staža osiguranja, staža za osobe sa invaliditetom, roditelje djece sa posebnim potrebama,…\nNa pitanje da li je postignut dogovor o spornih odredbi za beneficirani radni staž, Zarubica je kazao da se sa ovim smanjenjem uslova za godine života i onoga što je dogovoreno za beneficirani radni staž došlo do boljeg rješenja.\n“Oni koji imaju četiri mjeseca beneficiranog staža na godinu staža moći će da odu u punu penziju sa 53 i po godine života, a prema ranijem predlogu ministarstva to je bilo 57 godina. Oni koji imaju šest mjeseci beneficija, starosna granica za odlazak u penziju biće 51 godina života. To je značajno rješenje vatrogasce, policajce, vojnike, spasioce, koji po svojim zakonima mogu raditi do 55 godine starosti, tako da će sada prije te granice imati uslove za penziju”, kazao je Zarubica.\nNa pitanje da li su zadovoljni postignutim, Keković je kazao da se značajno postiglo u ovim razgovorima oko četiri ključna predloga oba sindikata i da je nađene mjera u odnosu na zahtjeve Vlade, a da li su zadovoljni znaće nakon sastanka sa delegatima svojih sindikalnih organizacija.\nZarubica je kazao da je socijalni dijalog pokazao da je moguće doći do boljih rješenja za radnike, u odnosu na dosadašnje zakone koji su mijenjani bez dijaloga i konstantno na štetu radnika.\nNa pitanje da li je moguće, s obzirom da su iz Ministarstva ranije odbijali zahtjeve sindikata uz riječi da taj zakon moraju da potvrde Evropska komisija i MMF-a, da te institucije promjene ovaj dogovor, Zarubica je kazao da im je iz ministarstva obećano da ovaj dogovor, ukoliko ga potvrde sindikati, ide u Brisel.\n“Do sada se nije dešavalo da Brisel odbije zakon koji je postignut socijalnim dogovorom”, kazao je Zarubica.\nVlada je do juče smatrala da su za održavanje penzionog fonda i stabilnost vladinih finansija potrebni stroži uslovi za odlazak u penziju, zbog čega je njihov predlog bio da je za buduće odlaske u punu penziju potrebno ispuniti oba uslova – 40 godina staža i 65 godina života. Ukoliko ne ispunjava ova oba uslova, zaposleni bi mogao otići u nepunu penziju sa 67 godina života. Tražili su i značajno smanjenja koristi od beneficiranog radnog staža i ukidaju računanje radnog staža za koji nije uplaćeno osiguranje (staž na birou rada, povoljniji staž za invalide…), takođe stroži su uslovi za dobijanje prava na porodičnu penziju. “Reformu” penzionog zakona tražio je Međunarodni monetarni fond (MMF).\nSindikati su tada ponudili četiri uslova, a to su da su uslovi za odlazak u penziju 40 godina staža ili 65 godina života, da se za osnovicu obračuna penzije koristi 20 najboljih godina staža po osiguranika, a ne svih 40 godina, kao i da se povećaju najniže penzije na 80 odsto minimalne zarade, odnosno na 55 odsto prosječne zarade kada je u pitanju starosna penzija ostvarena na osnovu 40 godina staža.\nPrije 30 godina u starosnu penziju se odlazilo sa 40 godina staža ili 55 godina života za žene i 60 godina za muškarce, a koeficijent za penziju računao se na najboljih 10 godina staža. Tada je prosječna penzija iznosila 85 odsto prosječne plate, a sada je, nakon više izmjena zakona, pala na 55 odsto plate.\nSindikati su prijetili da će, ukoliko se ne postigne prihvatljiv kompromis organizovati peticiju da se o zakonu raspravlja na referendumu uz pripreme za generalni štrajk, ako ne bude prihvaćena inicijativa.


Otkriće: Drevni krokodili hodali na dve noge - Sputnjik Srbija\n15:35 02 Mart 2021\n© AFP 2021 / MARTIN LOCKLEY / University of Colorado Denver\n13:49 14.06.2020 Preuzmite kraći link\nNaučnici sa Univerziteta u Kvinslendu u Australiji otkrili su tragove drevnog krokodila koji se kretao na dve noge, javio je „Tajms“ pozivajući se na časopis „Sajentifik riport“.\nKrokodil nazvan Batrachopus grandis je živeo u vreme dinosaurusa i predstavlja dalekog pretka savremenih krokodila i aligatora.\nOve praistorijske životinje živele su na teritoriji današnje Južne Koreje pre oko 120 miliona godina.\nAncient 13-foot crocodile that lived in South Korea 120 million years ago walked on two legs like T. rex, fossilised footprints reveal pic.twitter.com/t4SsR4LleO\n— Prof Imonokha Enakhena PhD DBS (@iyosomi) June 12, 2020\nTragovi pretka krokodila otkriveni su tokom iskopavanja. U početku su naučnici mislili da predstavljaju tragove letećih pterosaura koji su takođe hodali na dve noge. Ali nakon dodatne analize, ispostavilo se da se ipak radi o drevnom krokodilu koji nije mogao da leti.\nS obzirom da su otkriveni tragovi dugi 18-24 centimetra, naučnici su izračunali da su ove životinje mogle da dostignu dužinu od oko tri metra.


U Mineapolisu počelo suđenje za ubistvo Džordža Flojda - Sputnjik Srbija\n02:16 11 April 2021\nU Mineapolisu počelo suđenje za ubistvo Džordža Flojda\n© AP Photo / Court TV\n20:57 29.03.2021 Preuzmite kraći link\nTokom suđenja tužilaštvo je pokazalo poroti snimak na kojem se vidi kako Šovin pritiska kolenom vrat Flojda nekoliko minuta, dok posmatrači viču na njega tražeći da prestane, a Flojd govori da ne može da diše.\nU uvodnoj reči, tužilac Džeri Blekvel zatražio je od porote da zapamti broj od 9 minuta i 29 sekundi, koliko je Šovin, inače belac, kolenom pritiskao vrat Flojdu, dok je on ležao na zemlji, prenosi AP.\nBlekvel je naglasio da Šovin nije popustio ni nakon što je "lisicama vezani Flojd, 27 puta rekao da ne može da diše, posle čega se više nije pokretao".\nDivlji zapad se vraća u Ameriku: Sve više ubistava i kriminala, sve manje policije\nBlekvel je rekao da je Šovin kolenom pritiskao vrat Flojda "dok život nije istisnut iz njega".\nNelson je rekao da se Flojd opirao hapšenju i da je Šovin stigao na lice mesta kako bi pomogao policajcima koji su pokušavali da ubace Flojda u vozilo, dok je broj okupljenih posmatrača postajao sve veći i sve više neprijateljski nastrojen.\nSnimak sa kamere koji prikazuje policajca Dereka Šovina kako pritiska kolenom vrat Džordža Flojda\nNelson je osporio i tvrdnje da je Šovin kriv za smrt Flojda.\n"Flojdovu smrt uzrokovali su supstance u organizmu u kombinaciji sa srčanim oboljenjem, visokim krvnim pritiskom i adrenalinom. Dokazni materijal mnogo je veći od pomenutih 9 minuta i 29 sekundi", naveo je Nelson.\nBen Kramp, pravni zastupnik porodice Flojd, izjavio je pred sudnicom uoči početka suđenja, da će ovaj proces pokazati da li je, kako se izrazio, Amerika dostojna Deklaracije nezavisnosti.\nDrugi ugao: Objavljen snimak hapšenja Džordža Flojda zabeležen policijskom kamerom /uznemirujući video/\nOptuženi Šovin ranije se izjasnio da nije kriv za ubistvo Džordža Flojda, koji je u trenutku privođenja bio nenaoružan. Ukoliko bude osuđen, Šovin će se suočiti sa dugogodišnjom zatvorskom kaznom.\nOčekuje se da će ključna pitanja na suđenju biti to da li je Šovin prouzrokovao Flojdovu smrt i da li je bivši policajac tokom privođenja postupao razumno.\nSuđenje bi trebalo da traje oko četiri sedmice u zgradi suda koja je, zbog potrebe pojačane bezbednosti, opasana betonskim ogradama i bodljikavom žicom, preneo je Tanjug.


Malim preduzećima u Srbiji nedostaju izvori finansiranja. Inostranstvo traži više nego što proizvođači mogu da ispune, pišu Večernje novosti.\nIz inostranstva nekada stiže i pet puta više upita nego što naša preduzeća imaju kapaciteta da prihvate. Tako je jedan remonter šinskih vozila iz Srbije, samo tokom poslednje dve godine imao 35 zahteva za saradnju, a uspeli su da zaključe svega tri odsto ponuđenih ugovora. Jedan od ključnih problema, tvrde privrednici, je nemogućnost naših firmi da brzo prilagode proizvodnju novom zahtevu. To podrazumeva da jednostavno i u kratkom roku dođu do novca za investiranje, a bankarski sektor ne deli zajmove ni lako, ni jednostavno, niti svakom.\nNa primer, firma “Eko baling” rešila je da promeni delatnost. Iz lanca reciklaže odlučili su da pređu u proizvodnju eteričnih ulja. Sredstva su potražili najpre od Fonda za razvoj, ali su dobili svega četvrtinu traženog novca, što nije bilo dovoljno ni za neophodni destilator.\nJedan kanadski fond je bio spreman da uloži 300 miliona dolara u srpske firme, ali smatraju da je finasijsko izvešatvanje nepouzdano. U Srbiji se godišnje osnuje 4.000 do 5.000 fantomskih preduzeća.


VUČIĆ DONEO ODLUKU: Premijer se povlači iz politike ako kandidat SNS-a ne pobedi na predsedničkim izborima!?\n12:40 - 26/06/2022\nNaslovna/VESTI/VUČIĆ DONEO ODLUKU: Premijer se povlači iz politike ako kandidat SNS-a ne pobedi na predsedničkim izborima!?\n“Nema nikakve sumnje da poraz na predsedničkim izborima ne mora da znači odlazak svih ministara ili promenu strukture političkih stranaka u vladi, ali svakako znači moj odlazak”, zaključio je Vučić za TV Prva.\nPremijer Srbije, koji se nalazi u višednevnoj poseti Indiji, rekao je da će “neki” pokušati da iskoriste predsedničke izbore ne da bi na njima pobedili, već da bi srušili Vladu Srbije i njene “dobre” rezultate i zemlju vratili u “kolotečinu prošlosti” – “vreme hiperinflacije i ogromnog deficita”.\nUpitan da li će u subotu Predsedništvo SNS-a razgovarati o kandidatu za predsednika Srbije, Vučić je rekao da će se razgovarati oko “mnogo drugih stvari” i oko većeg angažovanja naprednjaka.\n“Razgovaraću s ljudima u Predsedništvu i oko mnogih drugih stvari i oko njihovog većeg angažmana, jer u redu je da sam ja zapustio stranačke obaveze i da se ne bavim strankom, ali nije u redu da su svi drugi to zapustili i zaboravili i prepustili svima drugima veliku inicijativu”, rekao je Vučić za Prvu.\nPremijer Srbije je kazao da posao predsednika Vlade obavlja s velikom ljubavlju i posvećenošću.\nKako je tada naveo, ukoliko pobede “oni koji su već pobedili – Janković, Jeremić, Šešelj – to će imati značajne posledice za budućnost“.\n“To znači da ljudi žele promenu politike i da smatraju da ovo što mi radimo nije dobro. Ne mislim da je to tako, mislim da bi tako nešto bilo pogubno, ali u volju naroda nikada ne bih ulazio“, rekao je Vučić.\nOsim toga, on je tada istakao da bi kohabitacija značila da bi predsednik “svakoga dana nešto zvocao, imao sva prava i nikakve obaveze“.\n“Vlada dok radi, taj neko bi sedeo, a Nikolić to nikada nije radio, i svakoga dana bi nešto zvocao. Imao bi sva prava, nikakve obaveze. Pitam vas, a šta su uradili ti što kritikuju? Treba nam neko ko će da radi sa vladom, u mrcvarenju zemlje ne želim da učestvujem“, naveo je Vučić.\nPožeženo, zaboravljeno selo kod Velikog Gradišta\nZIMA SE NE PREDAJE: Sutra ledena kiša, pa novi sneg u Braničevskom okrugu! (VIDEO)


RTCG - Radio Televizija Crne Gore - Nacionalni javni servis :: Svijet :: Štajnmajer pozvao na borbu protiv islamističkog nasilja\n30. 10. 2020. 23:15 >> 16:48 0\nNAKON PADA U NICI\nŠtajnmajer pozvao na borbu protiv islamističkog nasilja\nPredsjednik Njemačke Frank-Valter Štajnmajer pozvao je na odlučnu borbu protiv brutalnog islamističkog nasilja, ali i očuvanje otvorenosti evropskih demokratskih društava.\nOn je u intervjuu za Dojče vele (DW) prije svega izrazio saučešće porodicama žrtava ubijenih u terorističkom napadu u crkvi u Nici.\n"Mislim da je sada važno da se u čitavoj Evropi, ne samo u Francuskoj, suprotstavimo tom činu brutalnog nasilja, kao i islamističkim motivima koji stoje iza njega. Ipak, mi u našim društvima, u našim demokratskim društvima, ne smemo da se prije svega okrećemo kursu koji mržnju i izolaciju čini mjerilom djelovanja države", rekao je Štajnmajer.\nOn je rekao da prihvatanje i međusobno poštovanje jednih pripadaju demokratskim društvima i da je zato suprotstavljanje brutalnom nasilju sa islamističkim motivima jedan izazov a drugi je nastojati da se održi otvorenost društva.\nŠtajnmajer je kritikovao izjave turskog predsjednika Redžepa Tajipa Erdogana koje mogu da ohrabre nasilnike i izrazio nadu da eskalacija koja se desila, sa osjetno eskalativnom retorikom, neće ohrabriti nasilje.\n"Zato još jednom kažem: dobro je što su se u takvoj situaciji, kao nakon ubistava u Francuskoj, u osudi nasilja pridružili i neki predstavnici islamskih država. To je važno i to je signal koji će biti shvaćen i u muslimanskim zajednicama u Francuskoj", rekao je predsjednik Njemačke.\nOn se založio za dalje napore u integraciji doseljenika, napominjući da nijesu sve evropske države jednako pogođene migracijom, i da ni u Njemačkoj neke stvari kod integracije nijesu uspjele, uprkos naporima "generacija vlada".\nŠtajnmajer je rekao da integracija doseljenika "ostaje zadatak za budućnost".\nTerorizam Njemačka Frank-Valter Štajnmajer\nKompanijama pomažu sa 4,5 milijardi sedmično\nNjemci razvijaju voz na hidrogenski pogon\nNjemačka produžava djelimično zatvaranje\nRazmatraju ograničenje broja prisutnih za Božić i Novu godinu


Servis SEIKO satova, Ovlasceni SEIKO servis, odrzavanje SEIKO satova • SERVIS\nSEIKO SERVIS – Ovlašćeni servis za SEIKO satove\nUskoro ćete biti u mogućnosti da putem našeg web sajta pratite tok servisa Vašeg sata.\nSEIKO kvarcni satovi su dizajnirani da obezbede preciznu i pouzdanu uslugu čitavog svog veka trajanja. Međutim, svakih dve ili tri godine, ili prilikom zamene baterije, poželjno je posetiti SEIKO autorizovani servisni centar ili SEIKO ovlašćenog prodavca. Oni će pregledati vaš sat i utvrditi da li ima istrošenih delova koje je potrebno zameniti, da li je potrebno podmazivanje, kao i da li su znoj ili voda, prašina i slične čestice prodrele u kućište...\nMetalne narukvice treba pažljivo prati vodom. Ukoliko je veće zaprljanje, koristite meku četkicu za zube sa sapunom i vodom kako biste otklonili nečistoću. Na kraju, isperite dobro vodom i pažljivo osušite suvom krpicom. Ukoliko Vaš sat nije vodootporan, budite oprezni kako voda ne bi došla u kontakt sa kućištem sata. Kućišta treba brisati nežno blago nakvašenom mekom krpom, a onda dobro osušiti...\nZa sve potrebne informacije u vezi toka servisa možete nas kontaktirati na e-mail: info@vitanov.rs


MIhajlović: Očekujem ubedljivlju pobedu liste koju predvodi Aleksandar Vučić - Glas Zaječara\nHome Politika MIhajlović: Očekujem ubedljivlju pobedu liste koju predvodi Aleksandar Vučić\nOčekujem ubedljivlju pobedu liste koju predvodi Aleksandar Vučić, jer je izbor 21. juna jednostavan: ili ste za rezultate i veće plate a to je ono što smo pokazali da umemo, ili za lezileboviće, neradnike i novu pljačku! To je razlika između nas i svih ostalih, izjavila je članica Predsedništva SNS Zorana Mihajlović za današnji „Blic“.\nOna je, na pitanje kakvu Vladu Srbije očekuje posle izbora, ocenila da će nova vlada „biti još efikasnija i uspešnija“ i „sa još više kvalitetnih ljudi koji imaju kapacitet da operativno vode zemlju“.\n„Glavni razlog za uspeh je Vlade je sinergija i zajednički rad predsednika Srbije i svih članova Vlade“, rekla je Mihajlović, tvrdeći kako sadašnja vlada „bez lažne skromnosti, ima najbolje rezultate u poslednjih 31 godinu“.\nMihajlović je, na pitanje očekuje li da će biti i u sledećoj vladi, rekla kako su za svakog u politici važni rezultati jer se samo to vrednuje.\n„Knjiga rezultata koje je proteklih godina ostvarilo ministarstvo na čijem se čelu nalazim poprilično je velika. Nju s ponosom mogu da pokažem svima, to je i moj izveštaj građanima. Ali, pre izbora nove Vlade, prvo da završimo izbore i da vidimo kome će građani dati poverenje. Ne želim od da politike pravim kladionicu kao što se mnogi trude“, rekla je Mihajlović za „Blic“.\nKomentarišući stranke koje su se odlučile da bojkot Mihajlović je ocenila da je reč o političarima i političkim partijama koje čekaju da ih umesto građana Srbije na vlast dovede neko sa strane i, nazivajući ih „političkim najamnicima“, rekla da „Srbi to ne vole“.\nPrethodni tekstKon: Čekaćemo još najmanje dve nedelje da broj novoinficiranih bude nula\nDirektorka Batuta: Epidemiološka situacija stabilna 09/06/2020


Vučić: Ne znam koji je spomenik ugroženiji od Dečana - Sputnjik Srbija\n16:30 22 Jun 2021\n15:44 18.05.2021 Preuzmite kraći link\nNe znam koji je spomenik ugroženiji od manastira Visoki Dečani, rekao je predsednik Srbije Aleksandar Vučić i poručio da manastir pripada srpskoj i svetskoj kulturnoj baštini i da će uvek imati podršku države.\n"Ne znam koji je spomenik ugroženiji da ne kažem u svetu, ali u našem delu Evrope", rekao je Vučić u Pragu odgovarajući na novinarsko pitanje povodom najave Prištine da će će tražiti da se Dačini skinu sa liste ugroženih spomenika.\nOn je rekao da će i SPC imati podršku države Srbije u očuvanju manastira, da će država pokušati da objasni poziciju manastira Dečani i nepoštovanje sudskih presuda, kao i kršenje domaćih i međunarodnih pravnih normi.\nU pitanju je arogancija nečijih vlasti, napomenuo je Vučić.\n"Za nas je važno da manastir pripada srpskoj istoriji i srpskoj baštini, ali i svetskoj. Pripada svima i niko nema pravo da ugrožava Dečane", rekao je Vučić.\nKosovska ministarka spoljnih poslova i dijaspore Donika Gervala-Švarc i ministar kulture, omladine i sporta Hajrula Čeku pozvali su organizaciju "Evropa nostra" da ukloni srpski pravoslavni manastir Visoki Dečani sa liste za ovu godinu sedam najugroženijih lokaliteta kulturnog nasleđa u Evropi.\nVisoki Dečani, Aleksandar Vučić


Podgorička i CKB 11. decembra postaju jedna banka - preduzetnica.me\nPočetna»Teme»Podgorička i CKB 11. decembra postaju jedna banka\nod autorke Milanka Ćorović dana\t 16/11/2020 0 Komentari\n-Projekat spajanja CKB i Podgoričke banke napreduje planiranom dinamikom i očekujemo da će se 11. decembra, nakon skoro godinu i po organizacionih, razvojnih i poslovnih aktivnosti, Podgorička banka pripojiti CKB – rekli su iz obje banke.\nFoto: Boris Pejović, Vijesti\nNa pitanje šta će se desiti sa žiro računima, stČanjem depozita i kreditnim zaduženjima klijenata Podgoričke banke nakon njenog gašenja, u CKB-u ističu da će u svemu postupati u skladu sa ugovorima o korišćenju kreditnih proizvoda i depozita koje su klijenti zaključili sa Podgoričkom bankom.\n-Svim klijentima koji u Podgoričkoj banci imaju transakcioni račun, banka je poslala pismo ponudu za otvaranje transakcionog računa, odnosno obavještenje o promjenama brojeva transakcionih računa. Novi brojevi računa u CKB, koji će zamijeniti postojeće račune u Podgoričkoj banci, biće važeći od momenta spajanja banaka – ukazali su predstavnici banaka.\n-Klijenti imaju pravo da odbiju otvaranje zamjenskog računa u CKB, u roku od 15 dana od prijema te ponude – ukazali su u Podgoričkoj banci.\n-Ipak, molimo klijente da na vrijeme obavijeste poslodavce i uplatioce o novom broju računa – naglasili su u CKB-u.\n-Posmatrajući podatke o broju računa u kontekstu odredbi Zakona o bankama koje utvrđuju pojam bankarske tajne, banka bez izričite pisane saglasnosti klijenta ne smije dostavljati podatke o njegovom transakcionom računu trećim licima pa je zbog toga potrebno da klijenti penzioneri prethodno potpišu saglasnost za to, u filijali Podgoričke banke – objasnili su u banci.\n-CKB banka je još krajem prošle godine najavila da će u budućoj banci raditi oko 530 zaposlenih. Potvrda da je banka tom projektu pristupila ozbiljno, savjesno i profesionalno leži i u činjenici da ovaj plan nije mijenjan i da će se banka pridržavati najavljenog. U cilju profesionalnog i krajnje transparentnog načina rješavanja pitanja optimizacije broja zaposlenih, tom projektu smo pristupili strateški, i možemo saopštiti da će do 200 radnika biti u prilici da ostvari prava iz kolektivnih ugovora obje banke i dobije odgovarajuće otpremnine. Većina tih kolega ostaće zaposleno u banci sve do momenta spajanja banaka – zaključili su u CKB-u.\n-Nakon spajanja, osnažena CKB će imati 35 filijala, što je više nego ranije. U većim gradovima biće zadržane filijale na dvjema lokacijama. Banka će se u skladu sa mogućnostima potruditi da klijentima u manjim sredinama omogući korišćenje elektronskog i mobilnog bankarstva i raspoložive digitalne kanale kako bi brzo i jednostavno mogli obavljati finansijske transakcije i svakodnevno poslovanje. CKB će u okviru mreže ponuditi i 115 bankomata, više nego što je imala u prethodnom periodu – precizirali su CKB-u.\nPrethodni PostMugoša: Plašim se da smo s novim mjerama zakasnili\nSljedeći Post Promjene u našem životu kada se osvijestimo


srbijasport.net - Vesti - Međunarodni fudbal - Kotrljanje lopte donosi evre\nSreda, 27.05.2020 23:41\nOd danas će se ponovo zavrteti lopta na bundesligaškim terenima. Dok su sami igrači podeljeni - neki se raduju, drugi kritikuju nastavak lige kao lakomislen, ekonomisti podsećaju da se na terenu ne vrti samo lopta, nego i veliki novac, navodi Dojče vele..\nSasvim sigurno su pritisak izvršili i medijski partneri, jer su prava prenosa bitan deo poslovnog modela fudbalskih klubova, kaže Hening Fepel, stručnjak sa Instituta za svetsku ekonomiju u Hamburgu. Ne samo novac od prenosa - tu su i reklame na odeći sportista i na tribinama.\n- Mnogi sponzori su već platili, ali nisu dobili ništa zauzvrat i samim tim razmišljaju o otkazivanju saradnje. Na kraju krajeva, fudbal se sastoji od čitavog lanca usluga i isplata koje utiču jedne na druge - ističe Fepel.\nVećina klubova nema gotovo nikakve finansijske rezerve, nego se novac pre svega ulagao u kupovinu novih igrača. Možda će ova kriza navesti klubove da se finansijski pametnije postave, a to je zapravo zadatak Nemačke fudbalske lige (DFL) koja je nadležna za nadžor blagajni klubova, ocenjuje Dojče vele.\nJoš i pre nego što je sezona prekinuta zbog pandemije, na derbiju koji su bez publike igrali Menhengladbah i Keln 11. marta videlo se koliko bolno nedostaju navijači. I ekonomista Fepel upozorava da je kvalitet doživljaja takve utakmice bitno manji, što bi moglo da škodi i igri i ekonomskom modelu fudbala.\nIpak, Hajko Herlih, bivši igrač i sadašnji trener prvoligaša Augzburga, kaže da se raduje zadatku, iako i sam spada u rizičnu grupu jer je imao tumor na mozgu. Herlih nije siguran kako će izgledati fudbal bez publike:\n- Bio bi autogol ako bi kvote gledanosti pale u bezdan jer igri bez publike ipak nešto nedostaje.\nBorba protiv zaraze je mnogo toga dovela u pitanje, uključujući i šta će biti s fudbalom u budućnosti. Još u Nemačkoj vredi načelo50+1 prema kojem eventualni investitor i barem finansijski, većinski vlasnik kluba nema pravo da odlučuje o tome kako će se klub postaviti u tom sportu.\nHoće li korona dovesti do još veće komercijalizacije ili će fudbal vratiti u okvire pravog sporta, postavlja pitanje Dojče vele. Fepel zaključuje da bi bilo važno za fudbal da u krizi uvidi šta ga čini tako vrednim i kada je reč o samoj igri i ljudima koji je gledaju.\nKad ga Hofman nacilja\nBorussia Dortmund 0 : 1 Bayern München\nRB Leipzig 2 : 2 Hertha BSC\nBayer Leverkusen 1 : 4 Wolfsburg\nEintracht 3 : 3 Freiburg\nWerder Bremen 0 : 0 Borussia M'gladbach\nHoffenheim 3 : 1 Köln\nFortuna 2 : 1 Schalke 04\nAugsburg 0 : 0 Paderborn\nUnion Berlin 1 : 1 Mainz 05\n3 RB Leipzig 27 15 9 3 54\n8 Hoffenheim 27 10 6 11 36\n9 Schalke 04 26 8 9 9 33\n10 Hertha BSC 27 8 8 11 32\n11 Köln 26 9 4 13 31\n12 Union Berlin 27 9 4 14 31\n14 Augsburg 27 7 7 13 28\n15 Fortuna 27 6 9 12 27\n17 Mainz 05 26 6 4 16 22\n18 Paderborn 26 3 7 16 16\nSeltik hoće Vukotića


Vladislav Lalić - regionalni direktor za razvoj kompanije IKEA za jugoistočnu Evropu - Retail Magazin - Srbija\nIntervju - Vladislav Lalić -IKEA\nNapisao Retail.rs - 12.04.2020 Intervju, Posao\n„Sada smo fokusirani na otvaranje prve robne kuće u Beogradu. Dugoročno gledano, razmišljamo o pokrivanju i drugih većih gradova našom maloprodajnom mrežom, ali pažljivo posmatramo promene načina na koji građani sada kupuju.“\nRegionalni direktor za razvoj kompanije IKEA za jugoistočnu Evropu, Vladislav Lalić, govori o dolasku kompanije IKEA na srpsko tržište, saradnji sa domaćim proizvođačima i načinu na koji IKEA planira da priđe kupcima u Srbiji.\nNajave ulaska kompanije IKEA na srpsko tržište traju već godinama. Šta je bila najveća prepreka ulasku na tržište i kako je prevaziđena?\nDolazak kompanije IKEA u Srbiju trajao je nešto duže od očekivanog ponajpre zbog administrativno pravnih prepreka, čije je rešavanje zahvaljujući odlučnosti ove administracije ubrzalo dolazak kompanije na tržište.\nTreba podsetiti da je IKEA još početkom devedesetih godina počela poslovanje u našoj zemlji, manjom prodajnom radnjom koja se nalazila kod Hayatt hotela, ali je ubrzo zatvorena zbog poznatih istorijskih događaja na ovim prostorima. Sa stabilizacijom situacije u regionu i početkom tranzicije , i mi smo osetili da je vreme da Srbiju ponovo uključimo u globalnu mrežu od 47 zemalja u kojima IKEA ima poslovne operacije.\nPrve investicije Vaše kompanije predviđaju otvaranje robnih kuća u Beogradu. Koji bi drugi grad u Srbiji mogao da dobije IKEA robnu kuću?\nSada smo fokusirani na otvaranje prve robne kuće u Beogradu. Dugoročno gledano, razmišljamo o pokrivanju i drugih većih gradova našom maloprodajnom mrežom, ali pažljivo posmatramo promene načina na koji građani sada kupuju. Preduslov za realizaciju i razvoj novih projekata je procena tržišta i navika potrošača. Pored toga u fokusu nam je i razvoj online kupovine, koja je u svetu najzastupljeniji način, dok u Srbiji od nedavno doživljava ekspanziju.\nIKEA razmišlja da uz robnu kuću u Bubanj potoku bude izgrađen i retail park. Da li bi samostalno finansirali park ili u saradnji sa nekim partnerom i da li bi uz Ikeu na srpsko trzište mogao da uđe poznati modni brend, trgovinski lanac ili restoran brze hrane?\nIKEA je na lokaciji Bubanj potok kupila više zemljišta nego što joj je potrebno za samu robnu kuću. Ukoliko analize pokažu da koncept retail park-a ima smisla i da bi građani pozitivno reagovali na dalji komercijalni razvoj tog dela grada, IKEA je spremna da pristupi realizaciji tog koncepta. Dosadasnje indicije ukazuju na znacajni potencijal u ovom segmentu trzista I mi sa optimizmom gledamo na sledece korake.\nIKEA kolica za kupovinu\nDa li kompanija IKEA već sada razmišlja o uvođenju direktne autobuske linije do buduće robne kuće u Bubanj potoku?\nLokacija na kojoj će biti robna kuća sama po sebi ograničava naše potrošače kada je izbor prevoznog sredstva u pitanju. Koliko smo upoznati grad Beograd razmatra mogućnost proširivanje redovnih autobuskih trasa tako da je vrlo verovatno da će građani do IKEA robne kuće moći da dođu i gradskim prevozom. Sa nasim partnerima na nivou Grada Beograda radimo na ovom vaznom pitanju I uvereni smo da ćemo zajednički doći do u resenja kojć ce biti na dobrobit nasih potrosaca kao I lokalne zajednice.\nZa sada postoji samo jedan proizvođač iz Srbije koji isporučuje proizvode IKEA kompaniji. Da li mislite da će se stvari na tom polju promeniti u narednom periodu i da li već sada imate kontakte i sa drugim proizvođačima koji bi mogli da zadovolje IKEA standarde?\nKompanija IKEA od osnivanja kancelarije u Beogradu kojom pokriva region jugoistočne Evrope, ulaže konstantne napore da uključi što više dobavljača u svoj proces nabavke. U ovom trenutku iz Srbije imamo saradnju sa jednim dobavljačem i time mi nismo zadovoljni. Naše kolege svakodnevno obavljaju razgovore sa potencijalnim dobavljačima u nastojanju da taj broj povećamo.\nIKEA traži dobavljače ne samo za buduću robnu kuću u Beogradu, već svaki naš dobavljač mora imati dovoljno kapaciteta da snadbeva globalni lanac od 365 robnih kuća. Ukoliko proizvođači mogu da zadovolje uslove količine, kvaliteta, cena, fer odnosa i poštovanja svih zakona prema svojim zaposlenima i državi, poželjan su partner. Koristim ovu priliku da pozovem sve zainteresovane preduzetnike da nas kontaktiraju kako bi zajednicki razmotrili mogucnosti potencijalne saradnje.\nSrpski potrošači imaju jako loše iskustvo kada su garancija, rokovi i njihovo poštovanje u pitanju. Nedavno ste spomenuli da će srpski potrošači dobijati garanciju na IKEA proizvode kupljene u IKEA robnoj kući do 25 godina. Iz Vašeg iskustva, da li na kupce više utiče popularnost IKEA brenda ili garancija koja se nudi zu provizvode prilikom odluke da kupuju u IKEI? Ili se to ne može razdvojiti od ukupne usluge ka kupcu I cena koje se nude u IKEI?\nOsnovni principi naše politike odnosa sa kupcima temelje se na transparentnosti, fer i iskrenom odnosu sa potrošačima i posvećenosti obezbeđivanju što većeg stepena zaštite potrošača, koji često ide dalje od onog stepena propisanog zakonom. IKEA asortiman ima 9.500 hiljada proizvoda. Svi proizvodi su dostupni u robnim kućama i na licu mesta je moguće pogledati i isprobati proizvod. Za neke proizvode, kao što su madraci, imamo i dodatne pogodnosti, tj. moguće je proizvod testirati kod kuće i ako vam se ne dopada ili nije udoban možete ga vratiti.\nGeneralno svi proizvodi imaju velikodušne rokove za povraćaj proizvoda, od 2 pa i do 25 godina, a našim kupcima je na raspolaganju tzv. Stalna bioblioteka rezervnih delova u robnih kućama, u kojoj mogu dobiti odmah i na licu mesta manje delove nameštaja koje su izgubili ili oštetili. Ono na šta smo naročito ponosni je otvorena komunikacija, gde mi stalno i proaktivno obaveštavamo kupce o njihovim pravima i podstičemo ih da ih koriste. Što se tiče bezbednosti proizvoda, ta oblast nam je posebno važna, i imamo nultu toleranciju na proizvode koje su opasni po život, zdravlje i imovinu.\nVidim je kao kompaniju koja raste uz svoje potrošače i inspiriše ih da se još više posvete uređenju doma, zahvaljujući moderno dizajniranim i funkcionalnim rešenjima pristupačnim za najveći broj građana. Takođe je vidim kao uspesnu kompaniju, koja siri ne samo svoju prodajnu vec I proizvodnu mrezu po Srbiji I regionu, koja je fer I korektan poslodovac, koja svoj odnos sa zaposlenima bazira na svojim vrednostima i korporativnoj kulturi I koja svima koji rade u IKEA-I nudi velike mogucnosti licnog i profesionalnog razvoja.\ndirektor IKEA jugoistočnu Evropu kompanije razvoj regionalni srpskom tržištu Vladislav Lalić